**ΠΡΟΓΡΑΜΜΑ από 27/09/2025 έως 03/10/2025**

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

|  |  |
| --- | --- |
| Παιδικά-Νεανικά | **WEBTV GR** |

**07:30**  |   **Παιδικό Πρόγραμμα**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Καλημέρα Είπαμε;**

Η **Ζωή Κρονάκη** και ο **Τάσος Ιορδανίδης,** με την ανανεωμένη και δυναμική ομάδα τους, λένε ξανά το πιο όμορφο «Καλημέρα είπαμε;», **κάθε Σαββατοκύριακο,** στις **09:00 το πρωί.**

Η ψυχαγωγική εκπομπή που αγαπήθηκε από το κοινό, επιστρέφει με φρέσκια διάθεση, ανανεωμένες ενότητες και πολλές εκπλήξεις. Με θετική ενέργεια, χιούμορ και ευαισθησία, το «Καλημέρα είπαμε;» συνεχίζει να ψυχαγωγεί και να φωτίζει τα πρωινά μας με το δικό του ξεχωριστό στιλ.

Αποκλειστικές συνεντεύξεις με αγαπημένους καλεσμένους από τον χώρο της Τέχνης, του πολιτισμού και της κοινωνίας, ρεπορτάζ από την Ελλάδα και το εξωτερικό, ζωντανές συνδέσεις, καθώς και θέματα καθημερινότητας, προτάσεις ψυχαγωγίας και πολιτισμού έρχονται να δώσουν φρεσκάδα, ενδιαφέρον και ζωντάνια στα πρωινά του Σαββατοκύριακου.  
  
***Η Ζωή Κρονάκη και ο Τάσος Ιορδανίδης με χημεία, χιούμορ και γνήσιο ενδιαφέρον για τους ανθρώπους και τις ιστορίες τους, μας περιμένουν κάθε Σάββατο και Κυριακή, από τις 09:00 έως τις 12:00, στην ΕΡΤ1!***

**Παρουσίαση:**Ζωή Κρονάκη, Τάσος Ιορδανίδης  
**Αρχισυνταξία:** Βασίλης Βουτσαράς  
**Επιμέλεια εκπομπής:** Δημήτρης Σαρρής  
**Βοηθός αρχισυντάκτη:** Κατερίνα Πίπερη  
**Υπεύθυνη καλεσμένων:** Βίκη Αλεξανδροπούλου **Δημοσιογραφική ομάδα:** Πέννυ Καβέτσου, Κωνσταντίνος Αρκάς, Ανδρέας Βάγιας, Έρη Βαρδάκη, Εύη Λεπενιώτη

**Εκτέλεση παραγωγής:** Digimum

**Παραγωγή:** ΕΡΤ

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Μίνα Ράλλη**

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

|  |  |
| --- | --- |
| Ταινίες | **WEBTV** |

**13:00**  |   **Ελληνική Ταινία**     
  
**«Το γέλιο βγήκε απ’ τον παράδεισο»**

*Υπότιτλοι για K/κωφούς και βαρήκοους θεατές*   
  
**Κωμωδία, παραγωγής** 1963  
Σενάριο: Νίκος Μήλας  
Σκηνοθεσία: Γιώργος Παπακώστας

Παίζουν: Γιώργος Κωνσταντίνου, Διονύσης Παπαγιαννόπουλος, Μαρίκα Νέζερ, Νίκος Ρίζος, Βούλα Αβραμίδου, Ρένα Γαλάνη, Γκιζέλα Ντάλι

Διάρκεια: 103'

**Υπόθεση**: Ο επιχειρηματίας Ξενοφών Καρύδης πασχίζει να παντρέψει τη ναζιάρα κόρη του Λίζα, που μόλις επέστρεψε απ’ το εξωτερικό, με τον καλοσυνάτο συνεταίρο του, Προκόπη, αλλά αυτός τα θαλασσώνει ελαφρώς, επιτρέποντας στη Λίζα να φλερτάρει με κάποιον τύπο, ο οποίος επίσης επέστρεψε στην Ελλάδα προσφάτως. Ο πατέρας της, με τη βοήθεια του Προκόπη, διαδίδει ότι η «περίφημη» σταρ του σινεμά Γκιζέλα Ντάλι ήταν ερωμένη του Προκόπη – πράγμα που τον καθιστά περιζήτητο μεταξύ των γυναικών, αφού ακόμα και η «ποζάτη» Λίζα πιστεύει το παραμύθι.

Το όλο σχέδιο φαίνεται να εξελίσσεται καλά, μέχρις ότου καταφθάνει η Γκιζέλα Ντάλι αυτοπροσώπως, πληροφορούμενη τις περίεργες φήμες, ο δε ζηλιάρης αρραβωνιαστικός της, Βρασίδας, ζητάει το λόγο απ’ τον Προκόπη. Δίνονται οι απαραίτητες εξηγήσεις και η όλη παρεξήγηση λύνεται ως συνήθως, τα πράγματα πάνε κατ’ ευχήν και ο Προκόπης παντρεύεται τελικά τη Λίζα.

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Μαμά-δες - Ι' ΚΥΚΛΟΣ (ΝΕΟ ΕΠΕΙΣΟΔΙΟ)**

**«Μαμά-δες» σε νέες περιπέτειες…** Η αγαπημένη εκπομπή της ΕΡΤ, η μοναδική στην ελληνική τηλεόραση που ασχολείται με τη διαδρομή της μητρότητας, τις χαρές, αλλά και τις δυσκολίες της γονεϊκότητας, επιστρέφει με ανανεωμένη διάθεση, κάθε **Σάββατο,** στις **15:00,** στην **ΕΡΤ1**.

Και αυτή τη σεζόν, **μια γνωστή μαμά αναλαμβάνει κάθε Σάββατο την παρουσίαση της εκπομπής.** Υποδέχεται αγαπημένους/ες καλεσμένους/ες, των οποίων οι ιστορίες θα μας εμπνεύσουν, θα μας προβληματίσουν και θα μας κάνουν να συγκινηθούμε. Επίσης, γιατροί, ψυχολόγοι, εκπαιδευτικοί και άλλες ειδικότητες. θα δώσουν απαντήσεις στα ερωτήματα κάθε γονιού και τις σωστές λύσεις σε όλα αυτά που τους απασχολούν.

**Eπεισόδιο 3o. Παρουσιάστρια η Χριστίνα Βραχάλη**

Η εκπομπή «Μαμά-δες» έρχεται και αυτό το **Σάββατο 27 Σεπτεμβρίου 2025** στις **15**:**00** στην **ΕΡΤ1**.

Η αθλητική συντάκτρια και παρουσιάστρια της ιστορικής εκπομπής της ΕΡΤ «Αθλητική Κυριακή», **Χριστίνα Βραχάλη**  αναλαμβάνει την παρουσίαση της εκπομπής γι’ αυτή την εβδομάδα. Μοιράζεται μαζί μας το δικό της ταξίδι μητρότητας με τη μόλις 2 ετών κόρη της, Ειρήνη.

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

Πρώτη καλεσμένη της Χριστίνας Βραχάλη είναι η φίλη της και Ολυμπιονίκης του άλματος επι κοντώ, **Νικόλ Κυριακοπούλου**. Μιλούν για την 8χρονη κόρη της, Λένια, και για την προσμονή του δεύτερου παιδιού της, για τα αρνητικά σχόλια που δέχθηκε και στις δύο εγκυμοσύνες της, αλλά και για την απεριόριστη στήριξη που έχει από τον σύζυγό της, ενώ συγκινείται όταν περιγράφει τις στιγμές που η κόρη της την εμψυχώνει από την κερκίδα.

Η Χριστίνα Βραχάλη συναντά την κλινική ψυχολόγο - ψυχοθεραπεύτρια, **Άννα Κανδαράκη**, και μιλούν για την αμφισβήτηση και τον «ρατσισμό», που βιώνουν οι μητέρες όταν αποφασίζουν να επιστρέψουν στην εργασία τους μετά τον τοκετό.   
  
Τέλος, η Χριστίνα Βραχάλη υποδέχεται την αθλήτρια της Εθνικής Ομάδας Πόλο, **Αλεξάνδρα Ασημάκη**. Μιλούν για την 5χρονη κόρη της, Σταυριάννα, για τα αρνητικά σχόλια και τις προκαταλήψεις που δέχθηκε όταν επέστρεψε στην ενεργό δράση σε ολυμπιακό επίπεδο ούσα μητέρα, ενώ παραδέχεται ότι νιώθει συχνά ενοχές για την έλλειψη χρόνου εξαιτίας των απαιτήσεων του πρωταθλητισμού.

***«Μαμά-δες» κάθε Σάββατο στις 15:00 στην ΕΡΤ1, με μια διαφορετική μαμά σε ρόλο παρουσιάστριας.***

**Αρχισυνταξία - Επιμέλεια εκπομπής:** Δημήτρης Σαρρής  
**Σκηνοθεσία:** Βέρα Ψαρρά  
**Υπεύθυνη καλεσμένων:** Βίκη Αλεξανδροπούλου  
**Βοηθός αρχισυντάκτη - Επιμέλεια γυρισμάτων:** Εύη Λεπενιώτη  
**Βοηθός αρχισυντάκτη - Επιμέλεια μοντάζ:** Λάμπρος Σταύρου  
Παραγωγή: DIGIMUM

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**16:00**  |   **ΤζενeΡέισοΝ ΣΚ**

Μια ξεχωριστή ψυχαγωγική πρόταση για τα Σαββατοκύριακα παρουσιάζει η ΕΡΤ στο νέο της πρόγραμμα. Η **Κέλλυ Βρανάκη** μάς προσκαλεί στην εκπομπή «**ΤζενeΡέισοΝ ΣΚ»**, **κάθε Σάββατο και Κυριακή** **στις 16:00.** Η Κέλλυ δίνειραντεβού γεμάτο ρυθμό, χιούμορ, θετική ενέργεια και απρόβλεπτες στιγμές.

Μια εκπομπή που μιλάει τη γλώσσα του σήμερα, συνδυάζοντας viral θέματα, ανθρώπινες ιστορίες, οικογενειακή ψυχαγωγία και δυνατές παρουσίες από κάθε γωνιά της Ελλάδας.

Η Κέλλυ και η ομάδα της μάς συστήνουν νέες φωνές, αναδεικνύουν τοπικές κουλτούρες, επενδύουν στον πολιτισμό με σύγχρονη ματιά και μας ταξιδεύουν μέσα από στήλες που θα γίνουν talk of the weekend.

Ξεχωριστοί καλεσμένοι, καθημερινοί άνθρωποι με μοναδική δράση, νέα ταλέντα, αξιολάτρευτα κατοικίδια, τηλεοπτικά νέα, αλλά και πρακτικές συμβουλές για μια καλύτερη ζωή, συνθέτουν ένα δίωρο γεμάτο με περιεχόμενο που ψυχαγωγεί, εμπνέει και ανανεώνει.

Το **«ΤζενeΡέισοΝ ΣΚ»** είναι εδώ για να μας προσφέρει ένα ευχάριστο διάλειμμα από την καθημερινότητα απευθυνόμενο σε ανθρώπους κάθε ηλικίας.

**Παρουσίαση:** Κέλλυ Βρανάκη  
**Αρχισυνταξία:** Νίκος Νάνος  
**Υπεύθυνος καλεσμένων:** Ιορδάνης Παπακυριακού

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Αδαμαντία Λιόλιου**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Στην Πίεση (ΝΕΟ ΕΠΕΙΣΟΔΙΟ)**

**Τηλεπαιχνίδι γνώσεων, με την Ευγενία Σαμαρά**

Το καινοτόμο τηλεπαιχνίδι γνώσεων, με παρουσιάστρια την **Ευγενία Σαμαρά**, μας βάζει… **«Στην πίεση»** **κάθε Σάββατο και Κυριακή, στις 19:00,**μέσα από τη συχνότητα της **ΕΡΤ1!**

Πρόκειται για ένα πρωτοποριακό format που συνδυάζει γνώση, στρατηγική και γρήγορα αντανακλαστικά και υπόσχεται να κρατήσει τους τηλεθεατές σε αγωνία κάθε Σαββατοκύριακο.

Το τηλεπαιχνίδι **«Στην πίεση»** δεν είναι απλώς ένα ακόμα παιχνίδι ερωτήσεων. Η δράση εκτυλίσσεται πάνω σε μια τεχνολογικά **προηγμένη LED πλατφόρμα**, η οποία αντιδρά σε πραγματικό χρόνο στις απαντήσεις των παικτών, φωτίζοντας τις εξελίξεις κυριολεκτικά κάτω από τα πόδια τους. Με έναν γρήγορο ρυθμό και εντυπωσιακή εικόνα, το παιχνίδι βάζει **δύο ομάδες**, με πέντε παίκτες η καθεμία, σε μια σειρά από έντονες **μονομαχίες γνώσεων**.

Η **Ευγενία Σαμαρά**, με τη δυναμική της παρουσία, καλεί τους παίκτες να επιλέξουν ανάμεσα σε **οκτώ διαφορετικά παιχνίδια**, καθένα από τα οποία αποτελεί μια απολαυστική διαδικασία γεμάτη ένταση. Οι αρχηγοί των ομάδων έχουν τον καθοριστικό ρόλο, επιλέγοντας τον κατάλληλο συμπαίκτη για κάθε αναμέτρηση, μέχρι τη μεγάλη στιγμή του τελικού, όπου ο νικητής διεκδικεί το ποσό των 2.000 ευρώ.

Όμως, η πίεση κορυφώνεται στο τέλος! Ο νικητής καλείται να πάρει μια **κρίσιμη απόφαση**: Θα **ρισκάρει** τα κερδισμένα χρήματα για να απαντήσει στην ερώτηση των 10.000 ευρώ ή θα προτιμήσει την ασφάλεια των 2.000 ευρώ;  
  
**Eπεισόδιο 5ο**

**Παρουσίαση:** Ευγενία Σαμαρά  
**Σκηνοθεσία:** Δημήτρης Αρβανίτης  
**Αρχισυνταξία:** Νίκος Τιλκερίδης   
**Διεύθυνση παραγωγής:** Αφροδίτη Τσικνιά  
**Executive Producer:** Πάνος Ράλλης   
**Παραγωγός:** Σοφία Παναγιωτάκη

|  |  |
| --- | --- |
| Ταινίες | **WEBTV** |

**20:00**  |   **Ελληνική Ταινία**

**«Στέλλα»**

*Υπότιτλοι για K/κωφούς και βαρήκοους θεατές*

**Δραματική, κοινωνική, αισθηματική ταινία, παραγωγής 1955**

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

**Σκηνοθεσία-σενάριο**: Μιχάλης Κακογιάννης.  
**Συγγραφέας**: Ιάκωβος Καμπανέλλης.  
**Μουσική**: Μάνος Χατζιδάκις, Βασίλης Τσιτσάνης («Λαϊκά Μοτίβα»).  
**Διεύθυνση φωτογραφίας**: Κώστας Θεοδωρίδης.  
**Σκηνογραφία**: Γιάννης Τσαρούχης, Βλάσης Κάνιαρης.  
**Ενδυματολόγος**: Ντένη Βαχλιώτη.  
**Μοντάζ**: Γιώργος Τσαούλης  
**Παίζουν**: Μελίνα Μερκούρη (πρώτη κινηματογραφική εμφάνιση), Γιώργος Φούντας, Αλέκος Αλεξανδράκης, Διονύσης Παπαγιαννόπουλος, Βούλα Ζουμπουλάκη, Σοφία Βέμπο, Κώστας Κακκαβάς (πρώτη κινηματογραφική εμφάνιση), Τασσώ Καββαδία, Χριστίνα Καλογερίκου, Νίκος Φέρμας, Νίτσα Παππά, Χρυσούλα Πατεράκη, Γ. Πομώνης.

**Διάρκεια**: 89'

**Υπόθεση**: Η Στέλλα τραγουδάει στο κέντρο «Παράδεισος» και ζει μια ελεύθερη και θυελλώδη ζωή, γεμάτη έρωτες. Η γνωριμία της με τον Μίλτο, που είναι γνωστός ποδοσφαιριστής, την οδηγεί στην απόφαση να εγκαταλείψει τον Αλέκο, έναν γόνο ευκατάστατης οικογένειας. Υποκύπτοντας στις πιέσεις του Μίλτου, δέχεται να τον παντρευτεί, όμως αλλάζει γνώμη και περνά την ημέρα του γάμου της κάνοντας παρέα με έναν νεαρό που έχει γνωρίσει τυχαία στον δρόμο.  
Όταν το ξημέρωμα επιστρέφει στο σπίτι της, βρίσκει τον Μίλτο να την περιμένει κραδαίνοντας ένα μαχαίρι...

Η συγκλονιστική ερμηνεία και παρουσία της **Μελίνας Μερκούρη** την καθιέρωσε ως ηθοποιό και εμβληματική προσωπικότητα, ενώ η αριστοτεχνική σκηνοθεσία του **Μιχάλη Κακογιάννη** δίνει στο έργο διαστάσεις αρχαίας τραγωδίας και καθιστά την αξία του διαχρονική.

Η ταινία βασίζεται στο θεατρικό έργο του Ιάκωβου Καμπανέλλη "Η Στέλλα με τα κόκκινα γάντια", ενώ είναι εμπνευσμένη δραματουργικά και από το μύθο της Κάρμεν.

**Βραβεία-διακρίσεις:**  
-Συμμετοχή στο Διεθνές Φεστιβάλ Κινηματογράφου Καννών το 1955.  
-Χρυσή Σφαίρα καλύτερης ξένης ταινίας του 1956 από την Ένωση Αμερικανών Κριτικών. Βραβείο καλύτερης ταινίας ρετροσπεκτίβας στο Φεστιβάλ Κινηματογράφου Θεσσαλονίκης 1960 (Αναδρομή στην πενταετία 1955-1959).  
-Υποψηφιότητα για το Βραβείο Όσκαρ Ενδυματολογίας (Ντένη Βαχλιώτη) 1956.

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**21:45**  |   **#Παρέα  (E)**

**Ψυχαγωγική εκπομπή με τον Γιώργο Κουβαρά**

Ο δημοσιογράφος **Γιώργος Κουβαράς**, σ’ έναν ρόλο διαφορετικό απ’ ό,τι έχουμε συνηθίσει, υποδέχεται παρέες που γράφουν ιστορία κι έρχονται να τη μοιραστούν μαζί μας και να γεμίσουν το στούντιο με όνειρα, αναμνήσεις, συγκίνηση, γέλιο και πολύ τραγούδι.

Ο Γιώργος Κουβαράς προσκαλεί ανθρώπους της Τέχνης, του πολιτισμού, του αθλητισμού και της δημόσιας ζωής.

Η παρέα πλαισιώνει τον κεντρικό καλεσμένο ή καλεσμένη που έρχονται στο στούντιο με φίλους και πολλές φορές βρίσκονται μπροστά σε ευχάριστες εκπλήξεις.

Το τραγούδι παίζει καθοριστικό ρόλο στην #Παρέα. Πρωταγωνιστές της βραδιάς οι ίδιοι οι καλεσμένοι με την πολύτιμη συνδρομή του συνθέτη **Γιώργου Μπουσούνη.**

**ΠΡΟΓΡΑΜΜΑ  ΣΑΒΒΑΤΟΥ  27/09/2025**

**Καλεσμένος ο Θέμης Καραμουρατίδης. Μαζί του η Νατάσσα Μποφίλιου, ο Πάνος Μουζουράκης, ο Οδυσσέας Ιωάννου, η Μαριάννα Τουμασάτου, η Άννα Κουτσαφτίκη, η Μαρία Διακοπαναγιώτου, ο Χρήστος Παπαμιχάλης και η Γωγώ Δελογιάννη.**

Ο **Γιώργος Κουβαράς** φιλοξενεί τον **Θέμη Καραμουρατίδη** και την υπέροχη #Παρέα του: **Νατάσσα Μποφίλιου, Πάνος Μουζουράκης, Οδυσσέας Ιωάννου, Μαριάννα Τουμασάτου, Άννα Κουτσαφτίκη, Μαρία Διακοπαναγιώτου, Χρήστος Παπαμιχάλης** και **Γωγώ Δελογιάννη**.

Ο αγαπημένος συνθέτης, σε μια ιδιαίτερη τηλεοπτική του εμφάνιση, ξεδιπλώνει τη ζωή και την καριέρα του, μέσα από τις ιστορίες που αφηγείται τόσο ο ίδιος, όσο και τα αγαπημένα του πρόσωπα. Έχει καθίσει να μετρήσει ποτέ τους ανθρώπους της ζωής του; Ποιο αγαπημένο του πρόσωπο του αγόρασε το πρώτο του πιάνο; Πώς πήγε η πρώτη του γνωριμία με την Νατάσσα Μποφίλιου; Για ποια μαγειρική του δημιουργία του είπε τα χειρότερα η Γωγώ Δελογιάννη; Γιατί κλέβει για λίγο τη θέση του Γιώργου Κουβαρά;

Παρουσίαση: Γιώργος Κουβαράς  
Παραγωγή: Rhodium Productions/Κώστας Γ.Γανωτής  
Σκηνοθέτης: Κώστας Μυλωνάς  
Αρχισυνταξία: Δημήτρης Χαλιώτης

|  |  |
| --- | --- |
| Ταινίες |  |

**24:00**  |   **Ξένη Ταινία**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:45**  |   **ΤζενeΡέισοΝ ΣΚ  (E)**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**03:30**  |   **Καλημέρα Είπαμε;  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**06:30**  |   **Σε Ξένα Χέρια  (E)**    

**ΠΡΟΓΡΑΜΜΑ  ΚΥΡΙΑΚΗΣ  28/09/2025**

|  |  |
| --- | --- |
| Παιδικά-Νεανικά | **WEBTV GR** |

**07:30**  |   **Παιδικό Πρόγραμμα**  

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Καλημέρα Είπαμε;**

Ψυχαγωγική εκπομπή με τους **Ζωή Κρονάκη** και **Τάσο Ιορδανίδη**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**

Παρουσίαση: **Μίνα Ράλλη**

|  |  |
| --- | --- |
| Ταινίες | **WEBTV** |

**13:00**  |   **Ελληνική Ταινία**     
  
**«Ο πιο καλός ο μαθητής»**   
*Υπότιτλοι για K/κωφούς και βαρήκοους θεατές*

**Κωμωδία, παραγωγής 1968**

**Διάρκεια**: 87'

**Παίζουν:** Ντίνος Ηλιόπουλος, Ξένια Καλογεροπούλου, Νίκος Σταυρίδης, Περικλής Χριστοφορίδης, Βαγγέλης Πλοιός, Αντώνης Παπαδόπουλος, Μανώλης Παπαγιαννάκης, Έλλη Λοϊζου, Γιώργος Παπαζήσης, Άννα Μαντζουράνη, Νίκος Αλεξίου, Κώστας Καφάσης, Άννα Σταυρίδου, Νάσος Κεδράκας, Κώστας Παπαχρήστος, Ελένη Κριτή, Κώστας Μπαλαδήμας, Νίκος Πασχαλίδης   
**Σενάριο:** Γιώργος Λαζαρίδης  
**Μουσική:** Γιώργος Ζαμπέτας  
**Φωτογραφία:** Βασίλης Βασιλειάδης  
**Σκηνοθεσία:** Κώστας Ανδρίτσος

Ο Αρίστος επιστρατεύει μια γοητευτική γυναίκα, προκειμένου να κάμψει τις αντιδράσεις του έντιμου υπαλλήλου του, Διαμαντή, σχετικά με τις φορολογικές ατασθαλίες του.   
Όμως, η γυναίκα-παγίδα χάρη στον Διαμαντή θα μεταμορφωθεί σε πρότυπο γυναίκας και οι δυο τους θα συμμορφώσουν και τον Αρίστο!

**ΠΡΟΓΡΑΜΜΑ  ΚΥΡΙΑΚΗΣ  28/09/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Ό,τι Αξίζει (ΝΕΑ ΕΚΠΟΜΠΗ)**    
  
Ένας άνθρωπος. Μια ιστορία. Ένα ταξίδι.  
Η **Ίνα Ταράντου** επιστρέφει στην **ΕΡΤ1** με μια νέα τηλεοπτική πρόταση που υμνεί τον άνθρωπο, μετά την επιτυχημένη εκπομπή «Η ζωή αλλιώς», που αγαπήθηκε ιδιαίτερα από το κοινό.

Η νέα εκπομπή της ΕΡΤ1 **«Ό,τι αξίζει»** με την **Ίνα Ταράντου**, έρχεται να μας θυμίσει ότι οι πιο όμορφες διαδρομές δεν βρίσκονται στους χάρτες, αλλά στις ψυχές των ανθρώπων. Δεν αναζητούμε τοπία, αναζητούμε εκείνους που τα κρατούν ζωντανά. Άνθρωποι της καθημερινότητας, που με τις μικρές και μεγάλες τους μάχες, γίνονται καθρέφτες του τόπου και της εποχής τους. Οι αφανείς πρωταγωνιστές που κουβαλούν μέσα τους την Ιστορία, χωρίς ποτέ να τη διεκδικούν.

Η Ίνα Ταράντου, με σεβασμό και ευαισθησία, ακολουθεί αυτούς τους ανθρώπους-οδηγούς σε μια αφήγηση που δεν είναι απλώς καταγραφή, αλλά συμμετοχή. Το συνεργείο δεν κρύβεται, μπαίνει στο κάδρο, γίνεται μέρος της ιστορίας, χτίζει δεσμούς εμπιστοσύνης. Επειδή η αλήθεια δεν καταγράφεται από μακριά. Μοιράζεται.

**Το ταξίδι που αξίζει**Κάθε επεισόδιο είναι μια υπενθύμιση: ότι όσα μένουν αθέατα, είναι συχνά τα πιο πολύτιμα. Οι λέξεις, οι πράξεις, ακόμα και οι σιωπές των ανθρώπων που ζουν με αξίες, δημιουργούν ένα παλίμψηστο ελπίδας και ανθρωπιάς.  
«Ό,τι αξίζει» είναι μια ωδή στον άνθρωπο∙ σε εκείνον που μένει, παλεύει, δημιουργεί και κρατά το φως αναμμένο σε κάθε γωνιά της Ελλάδας.  
Επειδή κάθε άνθρωπος κουβαλά μια ιστορία. Και κάθε ιστορία που αξίζει να ειπωθεί… ξεκινά από έναν άνθρωπο που αξίζει να τον ακούσεις.

**Παρουσιάστρια:** Ίνα Ταράντου  
**Σκηνοθέτης**: Μιχάλης Φελάνης  
**Οργάνωση παραγωγής**: Γιάννης Κωνσταντινίδης  
**Εκτέλεση παραγωγής**: ms  ENTERTAINMENT  
**Line** **Production, συντακτική επιμέλεια:** Στελίνα Γκαβανοπούλου  
**Δημοσιογράφος:** Νικολέτα Μακρή  
**Διευθυντής φωτογραφίας:** Παύλος Διδασκάλου

**«Ό,τι αξίζει» με την Ίνα Ταράντου**

**Eπεισόδιο 2ο: «Ιος»**

Η εκπομπή «Ό,τι αξίζει» ταξιδεύει στην **Ίο** και φιλοξενεί έναν άνθρωπο-σύμβολο του νησιού, τον **Γιάννη** **Πουσσαίο**. Ο Γιάννης μιλάει με ειλικρίνεια για τα παιδιά των λουλουδιών, μια εποχή όπου ο άνθρωπος είχε μεγαλύτερη αξία από το χρήμα, για τις αναμνήσεις που τον κρατούν δεμένο με την Ίο, αλλά και για τη διαδρομή του από τα χρόνια της ανεμελιάς μέχρι σήμερα.  
  
Δίπλα του, άνθρωποι που με τον δικό τους τρόπο αποτυπώνουν το μωσαϊκό της ζωής στο νησί:

· Η **Ίριδα**, κόρη του Γιάννη, που έζησε στο εξωτερικό και επέστρεψε για να συνεχίσει την οικογενειακή επιχείρηση, μιλάει για τις προκλήσεις μιας νέας γυναίκας στην μικρή κοινωνία της Ίου.

· Η **Λάμπη**, παλιά χίπισσα από το Λονδίνο, που εγκαταστάθηκε μόνιμα στην Ίο, μοιράζεται τις ιστορίες φιλοξενίας και απλότητας που βιώνει εδώ και πενήντα χρόνια.

· Ο **παπα-Σταύρος**, ο ιερέας του νησιού, θυμίζει με τον δικό του τρόπο ότι η ευτυχία βρίσκεται στη θάλασσα, την αγάπη και την καλή καρδιά.

**ΠΡΟΓΡΑΜΜΑ  ΚΥΡΙΑΚΗΣ  28/09/2025**

· Ο **Γιάννης**, ψαράς από μικρό παιδί, περιγράφει την ελευθερία της θάλασσας και την απλότητα που χάθηκε με το πέρασμα του χρόνου.

· Η **κυρία** **Χρυσούλα** και ο **κύριος Νίκος**, κτηνοτρόφος, σφιχτά δεμένοι με αγάπη, μιλούν για τη δυσκολία του επαγγέλματος αλλά και για τη δύναμη που βρήκαν όταν συνάντησαν ο ένας τον άλλον.

Μέσα από τις φωνές αυτών των ανθρώπων, η Ίνα Ταράντου υφαίνει την εικόνα ενός τόπου που συνεχίζει να συγκινεί, να εμπνέει και να θυμίζει πως ό,τι αξίζει δεν μετριέται σε υλικά, αλλά σε στιγμές και αυθεντικές σχέσεις.

Παρουσίαση: 'Ινα Ταράντου  
Σκηνοθεσία: Μιχάλης Φελάνης  
Οργάνωση Παραγωγής: Γιάννης Κωνσταντινίδης  
Εκτέλεση Παραγωγής: ms ENTERTAINMENT  
Line Production, Συντακτική επιμέλεια: Στελίνα Γκαβανοπούλου  
Έρευνα: Νικολέτα Μακρή  
Διεύθυνση φωτογραφίας: Παύλος Διδασκάλου  
Μοντάζ: Γιώργος Παπαϊωάννου, Παύλος Παπαδόπουλος. Κώστας Κουράκος, Κώστας Χριστακόπουλος

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**16:00**  |   **ΤζενeΡέισοΝ ΣΚ**

Ψυχαγωγική εκπομπή με την **Κέλλυ Βρανάκη**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Αδαμαντία Λιόλιου**

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**19:00**  |   **Στην Πίεση (ΝΕΟ ΕΠΕΙΣΟΔΙΟ)**

**Τηλεπαιχνίδι γνώσεων, με την Ευγενία Σαμαρά**  
  
**Eπεισόδιο 6ο**

|  |  |
| --- | --- |
| Ταινίες | **WEBTV** |

**20:00**  |   **Ελληνική Ταινία**

«**Μια ζωή την έχουμε»**

*Υπότιτλοι για K/κωφούς και βαρήκοους θεατές*

**Κωμωδία, παραγωγής 1958**

**ΠΡΟΓΡΑΜΜΑ  ΚΥΡΙΑΚΗΣ  28/09/2025**

**Σενάριο-Σκηνοθεσία**: Γιώργος Τζαβέλλας   
**Φωτογραφία**: Ντίνος Κατσουρίδης   
**Μουσική**: Μάνος Χατζιδάκις, Μιχάλης Σουγιούλ   
**Σκηνογραφία**: Μάρκος Ζέρβας   
**Μακιγιάζ**: Σταύρος Κελεσίδης, Νίκος Ξεπαπαδάκος  
**Τραγούδι**: Κορώνης, Φίλανδρος  
**Μοντάζ**: Ντίνος Κατσουρίδης  
**Παραγωγή**: FINOS FILM

**Παίζουν:** Δημήτρης Χορν, Υβόν Σανσόν, Βασίλης Αυλωνίτης, Χρήστος Τσαγανέας, Περικλής Χριστοφορίδης, Λαυρέντης Διανέλλος, Κούλης Στολίγκας, Διονύσης Παπαγιαννόπουλος, Γιώργος Δαμασιώτης, Χάρις Καμίλλη, Τζόλυ Γαρμπή, Σταύρος Ιατρίδης, Θανάσης Τζενεράλης, Γιάννης Ιωαννίδης, Ράλλης Αγγελίδης, Νίκος Φέρμας, Λάκης Σκέλλας, Eberhard Winvherach, Νανά Γκάτση, Λιάνα Μιχαήλ, Νίκη Λινάρδου, Μπέμπα Μπέλα, Θεόδωρος Κεφαλόπουλος

**Διάρκεια**: 111'

**Υπόθεση:** Ένας φτωχός και δειλός τραπεζικός υπάλληλος ανακαλύπτει το εξαιρετικά μεγάλο χρηματικό ποσό των 1.101.101,10 δραχμών ως πλεόνασμα. Η άδικη και χοντροκομμένη συμπεριφορά του προϊσταμένου του τον οδηγεί στην απόφαση να το καταχραστεί. Στη συνέχεια, ξοδεύει αφειδώς για χάρη της φιλοχρήματης ερωμένης του, που επιθυμεί όσο τίποτα «να καταπλήξει τα πλήθη». Όταν η κατάχρηση αποκαλύπτεται ό ήρωας καταλήγει στη φυλακή, όπου εξιστορεί τα γεγονότα σ’ έναν σωφρονιστικό υπάλληλο. Εν αναμονή της δίκης, μια επένδυση από τις καλές εποχές τού αποδίδει ολόκληρη περιουσία, μέσω της οποίας ξεπληρώνει το χρέος του και φεύγει για το εξωτερικό.

|  |  |
| --- | --- |
| Αθλητικά / Εκπομπή | **WEBTV GR** **ERTflix** |

**22:00**  |   **Αθλητική Κυριακή**

Είναι παράδοση και συνεχίζει ακόμη πιο δυναμικά! Η μακροβιότερη εκπομπή της ελληνικής τηλεόρασης, η **«Αθλητική Κυριακή»** επιστρέφει ανανεωμένη με δύο καταξιωμένους δημοσιογράφους, τον **Πέτρο Μαυρογιαννίδη** και τη **Χριστίνα Βραχάλη**.

Η εκπομπή μάς βάζει στην καρδιά των μεγάλων αθλητικών γεγονότων. Ο παλμός, οι εξελίξεις, τα τελευταία νέα από όλα τα σπορ δίνουν ραντεβού στην **«Αθλητική Κυριακή»**.

Ο **Πέτρος Μαυρογιαννίδης** και η **Χριστίνα Βραχάλη** μάς ενημερώνουν για ό,τι συμβαίνει εντός και εκτός γηπέδων, με ισχυρή ομάδα τον **Αντώνη Πανούτσο** στον σχολιασμό και τον **Παναγιώτη Βαρούχα** στην ανάλυση των επίμαχων φάσεων.

**Παρουσίαση:** Πέτρος Μαυρογιαννίδης, Χριστίνα Βραχάλη

**Σχολιασμός:** Αντώνης Πανούτσος

**Ανάλυση επίμαχων φάσεων:** Παναγιώτης Βαρούχας

**Αρχισυνταξία:** Γιώργος Χαϊκάλης, Τάκης Κουλουμπής

**Επιμέλεια εκπομπής:** Παναγιώτης Μπότσας και Μιχάλης Πέτκωφ

**Σκηνοθεσία:** Μιχάλης Δημητρόπουλος

**Βοηθός σκηνοθέτη:** Ηλίας Φέξης

|  |  |
| --- | --- |
| Ταινίες |  |

**24:00**  |   **Ξένη Ταινία**

**ΠΡΟΓΡΑΜΜΑ  ΚΥΡΙΑΚΗΣ  28/09/2025**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:45**  |   **ΤζενeΡέισοΝ ΣΚ  (E)**  

|  |  |
| --- | --- |
| Ψυχαγωγία / Τηλεπαιχνίδι | **WEBTV GR** **ERTflix** |

**03:30**  |   **Στην Πίεση  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:35**  |   **Σε Ξένα Χέρια  (E)**    

|  |  |
| --- | --- |
| Ενημέρωση / Έρευνα | **WEBTV** |

**05:40**  |   **Η Μηχανή του Χρόνου  (E)**     
**«Κώστας Χατζηχρήστος»**

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:45**  |   **Νωρίς - Νωρίς**

Αν πιστεύετε ότι το πρωινό ξύπνημα είναι δύσκολο, ήρθε η ώρα να το ξανασκεφτείτε! Το ψυχαγωγικό μαγκαζίνο **«Νωρίς-Νωρίς»** βάζει τους τηλεθεατές σε απίστευτους ρυθμούς… χαράς!

Με οικοδεσπότες τον **Κρατερό Κατσούλη** και τη **Μαρία Ηλιάκη** –ένα δυναμικό δίδυμο με χημεία, εμπειρία και αστείρευτο χιούμορ– η εκπομπή προσφέρει καθημερινά, από **Δευτέρα έως Παρασκευή**, από τις **06:45 μέχρι τις 09:00**, θετική ενέργεια, ευχάριστες ειδήσεις και πολλές καθημερινές στιγμές που μας κάνουν να χαμογελάμε

Μέσα από τις ενότητες της εκπομπής, παρακολουθούμε τα πιο δημοφιλή viral trends και τα νέα από τον κόσμο των social media, ενώ γνωρίζουμε ανθρώπους που εμπνέουν με τις ιστορίες τους – όχι μόνο από την Ελλάδα, αλλά και από κάθε γωνιά του πλανήτη.

Θέματα όπως η υγεία, η διατροφή και ο αθλητισμός παρουσιάζονται με σύγχρονη ματιά και πρακτικές συμβουλές που μπορούν να εφαρμοστούν εύκολα στην καθημερινότητά μας.

Φυσικά, δεν λείπουν οι λαμπεροί καλεσμένοι από τον χώρο της τέχνης, της τηλεόρασης και του αθλητισμού, οι αυθόρμητες στιγμές, τα παιχνίδια και οι απρόσμενες εκπλήξεις, πάντα με πρωταγωνιστές τους ίδιους τους παρουσιαστές, που φροντίζουν να μας χαρίζουν καθημερινά μια εκπομπή γεμάτη ζωντάνια, χαρά και αληθινή επικοινωνία.

***«Νωρίς – Νωρίς» και το πρωινό ξύπνημα αποκτά άλλη χάρη!***

**Παρουσίαση:**Κρατερός Κατσούλης, Μαρία Ηλιάκη

**Αρχισυνταξία:** Μαρία Μπλάνα

**Βοηθός αρχισυντάκτη:** Γιάννης Ρούκης

**Συντακτική ομάδα:** Άκης Αδαμόπουλος, Ελπίδα Παπαδοπούλου, Φανή Τζομάκα, Θάνος Ντι Βίτα, Νίκος Θρασυβούλου

**Υπεύθυνη καλεσμένων:** Νανά Σκιαδά

**Σκηνοθεσία:** Θανάσης Τσαουσόπουλος

**Εκτέλεση παραγωγής:** PrimaVisione

**Παραγωγός:** ΕΡΤ

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν Σε Είδον**

Το αγαπημένο πρωινό μαγκαζίνο επιστρέφει στην ΕΡΤ1 ανανεωμένο και γεμάτο ενέργεια, για τέταρτη χρονιά! Για τρεις ώρες καθημερινά, ο **Φώτης Σεργουλόπουλος** και η **Τζένη Μελιτά** μάς υποδέχονται με το γνώριμο χαμόγελό τους, σε μια εκπομπή που ξεχωρίζει.

Στο «Πρωίαν σε είδον», απολαμβάνουμε ενδιαφέρουσες συζητήσεις με ξεχωριστούς καλεσμένους, ευχάριστες ειδήσεις, ζωντανές συνδέσεις και ρεπορτάζ, αλλά και προτάσεις για ταξίδια, καθημερινές δραστηριότητες και θέματα lifestyle που κάνουν τη διαφορά. Όλα με πολύ χαμόγελο και ψυχραιμία…

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

Η σεφ **Γωγώ Δελογιάννη** παραμένει σταθερή αξία, φέρνοντας τις πιο νόστιμες συνταγές και γεμίζοντας το τραπέζι με αρώματα και γεύσεις, για μια μεγάλη παρέα που μεγαλώνει κάθε πρωί.

Όλα όσα συμβαίνουν βρίσκουν τη δική τους θέση σε ένα πρωινό πρόγραμμα που ψυχαγωγεί και διασκεδάζει με τον καλύτερο τρόπο.

***Καθημερινά στις 09:00 στην ΕΡΤ1 και η κάθε ημέρα θα είναι καλύτερη!***

**Παρουσίαση:** Φώτης Σεργουλόπουλος, Τζένη Μελιτά

**Αρχισυνταξία:** Γεώργιος Βλαχογιάννης

**Βοηθός αρχισυντάκτη:** Ευφημία Δήμου

**Δημοσιογραφική ομάδα:** Μαριάννα Μανωλοπούλου, Βαγγέλης Τσώνος, Ιωάννης Βλαχογιάννης, Χριστιάνα Μπαξεβάνη, Κάλλια Καστάνη, Κωνσταντίνος Μπούρας, Μιχάλης Προβατάς

**Υπεύθυνη καλεσμένων:** Τεριάννα Παππά

**Σκηνοθεσία:** Κώστας Γρηγορακάκης

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Στέλλα Στυλιανού**

|  |  |
| --- | --- |
|  | **WEBTV** **ERTflix** |

**13:00**  |   **Εκπομπή  (E)**  

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Θ' ΚΥΚΛΟΣ** **(ΝΕΟ ΕΠΕΙΣΟΔΙΟ)**

**Εκπομπή μαγειρικής με τον σεφ Αντρέα Λαγό**

Η πιο γευστική τηλεοπτική συνήθεια συνεχίζεται και φέτος! Η **«ΠΟΠ Μαγειρική»**, η εκπομπή που αποκαλύπτει τις ιστορίες πίσω από τα πιο αγνά και ποιοτικά ελληνικά προϊόντα, αναδεικνύοντας τις γεύσεις, τους παραγωγούς και τη γη της Ελλάδας, επιστρέφει δυναμικά στην **ΕΡΤ1**, κάθε μεσημέρι στις **14:00**.

Ο σεφ **Ανδρέας Λαγός** υποδέχεται ξανά το κοινό στην κουζίνα της «ΠΟΠ Μαγειρικής», αναζητώντας τα πιο ξεχωριστά προϊόντα της χώρας και δημιουργώντας συνταγές που αναδεικνύουν την αξία της ελληνικής γαστρονομίας.

Κάθε επεισόδιο γίνεται ένα ξεχωριστό ταξίδι γεύσης και πολιτισμού, καθώς άνθρωποι του ευρύτερου δημόσιου βίου, καλεσμένοι από τον χώρο του θεάματος, της τηλεόρασης, των Τεχνών μπαίνουν στην κουζίνα της εκπομπής, μοιράζονται τις προσωπικές τους ιστορίες και τις δικές τους αναμνήσεις από την ελληνική κουζίνα και μαγειρεύουν παρέα με τον Ανδρέα Λαγό.

Η **«ΠΟΠ Μαγειρική»** είναι γεύσεις, ιστορίες και άνθρωποι. Αυτές τις ιστορίες συνεχίζουμε να μοιραζόμαστε κάθε μέρα, με καλεσμένους που αγαπούν τον τόπο και τις γεύσεις του, όσο κι εμείς.

***«ΠΟΠ Μαγειρική», το καθημερινό ραντεβού με την γαστρονομική έμπνευση, την παράδοση και τη γεύση.***

**Γιατί η μαγειρική μπορεί να είναι ΠΟΠ!**

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

**«Φέτα Εύβοιας ΠΟΠ, Ελαιόλαδο Μεγάρων» - Καλεσμένη η Μαρούσκα Παναγιωτοπούλου**

Τη **Δευτέρα 29 Σεπτεμβρίου 2025** στις **14**:**00**, η **ΠΟΠ** **Μαγειρική** υποδέχεται τη γοητευτική ηθοποιό, **Μαρούσκα Παναγιωτοπούλου**. Με την ίδια αυθεντικότητα που φέρνει στη σκηνή και στην οθόνη, η Μαρούσκα Παναγιωτοπούλου μπαίνει στην κουζίνα πλάι στον σεφ Ανδρέα Λαγό. Μαζί μαγειρεύουν με **φέτα Εύβοιας ΠΟΠ** και **ελαιόλαδο Μεγάρων**, σε συνταγές που τιμούν τη λιτότητα, τη νοστιμιά και την ανεπιτήδευτη φροντίδα της ελληνικής κουζίνας.

Η Μαρούσκα Παναγιωτοπούλου μάς μιλάει για την καταγωγή της από την Έδεσσα και τις γευστικές της μνήμες από την παιδική της ηλικία στα χωράφια, για το μικρόβιο της υποκριτικής που πάντα την περιτριγύριζε, για το τι απολαμβάνει στη ζωή της και στη σχέση της, αλλά και για το ποια είναι τα πιο σημαντικά κριτήρια για να διαλέξει μια δουλειά.

**Παρουσίαση-επιμέλεια συνταγών:** Ανδρέας Λαγός  
**Σκηνοθεσία:** Γιώργος Λογοθέτης  
**Οργάνωση παραγωγής:** Θοδωρής Σ. Καβαδάς  
**Αρχισυνταξία:** Τζίνα Γαβαλά  
**Διεύθυνση παραγωγής:** Βασίλης Παπαδάκης  
**Διευθυντής φωτογραφίας:** Θέμης Μερτύρης  
**Υπεύθυνη καλεσμένων:** Νικολέτα Μακρή  
**Παραγωγή:** GV Productions

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Τοψυχαγωγικό μαγκαζίνο **«Στούντιο 4»** συνεχίζει για πέμπτη χρονιά να μας κρατάει συντροφιά στην **ΕΡΤ1.**

Συγκεκριμένα, η **Νάνσυ Ζαμπέτογλου** και ο **Θανάσης Αναγνωστόπουλος** έρχονταιγια να μιλήσουν για όλα όσα μας απασχολούν, μας εμπνέουν, μας διασκεδάζουν ή μας συγκινούν.

Και αυτή την τηλεοπτική σεζόν, θα φιλοξενήσουν ανθρώπους που ξεχωρίζουν, σε συνεντεύξεις που κάνουν αίσθηση, θα δοκιμάσουν τα γλυκά του **Δημήτρη Μακρυνιώτη** και τα πιάτα του **Σταύρου Βαρθαλίτη,** θα κουβεντιάσουν για θέματα της επικαιρότητας, θα μας συστήσουν σημαντικά πρόσωπα από την Ελλάδα και το εξωτερικό και θα γίνουν για μία ακόμα χρονιά η πιο χαλαρή τηλεοπτική παρέα.

…Γιατί το **«Στούντιο 4»** είναι καθημερινή συνήθεια. Είναι οι άνθρωποι και οι ιστορίες τους. Μια χαλαρή κουβέντα και η ζωή με άλλη ματιά.

Με λόγο ουσιαστικό, ατμόσφαιρα οικεία και περιεχόμενο με ψυχή, το «Στούντιο 4» συνεχίζει να αποτελεί καθημερινή τηλεοπτική συνήθεια – έναν σταθμό στην ημέρα μας!

**Παρουσίαση:** Νάνσυ Ζαμπέτογλου, Θανάσης Αναγνωστόπουλος

**Σκηνοθεσία:** Άρης Λυχναράς

**Αρχισυνταξία:** Κλεοπάτρα Πατλάκη

**Βοηθός αρχισυντάκτης:** Διονύσης Χριστόπουλος

**Συντακτική ομάδα:** Κώστας Βαϊμάκης, Θάνος Παπαχάμος,  Βάλια Ζαμπάρα, Κωνσταντίνος Κούρος, Γιάννα Κορρέ

**Οργάνωση μοντάζ :** Σταυριάννα Λίτσα

**Επιμέλεια video:** Αθηνά Ζώρζου

**Προϊστάμενος μοντάζ:** Γιώργος Πετρολέκας

**Project director:** Γιώργος Ζαμπέτογλου

**Μουσική επιμέλεια:** Μιχάλης Καλφαγιάννης

**Υπεύθυνη καλεσμένων:** Μαρία Χολέβα

**Στην κουζίνα:** Δημήτρης Μακρυνιώτης και Σταύρος Βαρθαλίτης

**Παραγωγή:** EΡT-PlanA

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ταινίες | **WEBTV** |

**19:00**  |   **Ελληνική Ταινία**

**Κολωνάκι, διαγωγή μηδέν»**   
*Υπότιτλοι για K/κωφούς και βαρήκοους θεατές*   
  
**Κωμωδία, παραγωγής 1967**

**Σκηνοθεσία:** Στέλιος Ζωγραφάκης **Συγγραφέας:** Χρήστος Γιαννακόπουλος **Σενάριο:** Γιώργος Λαζαρίδης  
**Φωτογραφία:** Γρηγόρης Δανάλης  
**Μουσική σύνθεση**: Κώστας Σεϊτανίδης **Παίζουν:** Μίμης Φωτόπουλος, Τάκης Μηλιάδης, Σωτήρης Μουστάκας, Τάσος Γιαννόπουλος, Τζαβαλάς Καρούσος, Χάρης Παναγιώτου, Άννα Ιασωνίδου, Ρίτα Μουσούρη, Πόπη Λάζου, Μαρία Μπονέλου, Μίτση Κωνσταντάρα, Νίκος Τσουκαλάς, Νίκος Νεογένης, Νώντας Καστανάς, Γιώργος Μηνιάκης

**Διάρκεια**: 80'

**Υπόθεση:** Ένας ανοιχτόκαρδος χασάπης της οδού Αθηνάς, ο Διαμαντής Καρανάμπασης, αποφασίζει να αγοράσει ένα ρετιρέ σε μια οκταώροφη πολυκατοικία του Κολωνακίου, προκαλώντας τις διαμαρτυρίες κάποιων ψηλομύτηδων ενοίκων της. Οι τελευταίοι, με επικεφαλής το ζεύγος Ασπρομάλλη – υπάλληλοι και οι δύο σύζυγοι του Υπουργείου Εξωτερικών– και το ζεύγος των ξεπεσμένων αριστοκρατών Ντε λα Τσίμπιλα, επιδίδονται σε απερίγραπτες μικρότητες.

Όμως, ένας άλλος ένοικος, ο στρατηγός εν αποστρατεία και ήρωας του αλβανικού μετώπου Στέφανος Κουτσομήτρος, που οφείλει τη ζωή του στον στρατιώτη Διαμαντή, τους κάνει να συνειδητοποιήσουν ότι ούτε ο Διαμαντής είναι τσουκνίδα ούτε αυτοί βιολέτες. Έτσι, ο χασάπης με την οικογένειά του γίνονται αποδεκτοί στην πολυκατοικία, ενώ παράλληλα ο γιος του Καρανάμπαση και η εγγονή του Κουτσομήτρου ερωτεύονται αλλήλους, εν αγνοία των δικών τους.

***Κινηματογραφική μεταφορά του θεατρικού έργου του Χρήστου Γιαννακόπουλου «Μια τσουκνίδα στις βιολέτες».***

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:30**  |   **Ηλέκτρα - Γ' ΚΥΚΛΟΣ -** **(ΝΕΟΣ ΚΥΚΛΟΣ)**

Η σειρά που κέρδισε την αγάπη του κοινού επέστρεψε στην ΕΡΤ1 για τρίτη σεζόν! Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως **Ελένης Καπλάνη**, σε σκηνοθεσία της **Βίκυς Μανώλη** και σενάριο των **Μαντώς Αρβανίτη** και **Θωμά Τσαμπάνη** θα προβάλλεται από **Δευτέρα έως και Πέμπτη** σε νέαώρα μετάδοσης,στις **20:30.**

**Γενική υπόθεση: Νήσος Αρσινόη. Σεπτέμβρης 1973.** Ο Σωτήρης νεκρός. Έγκλημα πάθους ή μια καλοστημένη παγίδα; Δολοφονία ή σάλτο μορτάλε;

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

Το χώμα που σκεπάζει τον δήμαρχο είναι ακόμα νωπό. Το μοιρολόι αντηχεί σε όλη την Αρσινόη. Η Ηλέκτρα, ο Παύλος και η Νεφέλη δεν είναι στην κηδεία. Το τέλος του Σωτήρη μοιάζει να γράφεται ερήμην τους, στην πραγματικότητα, όμως, είναι τ’ άβουλα πιόνια σε μια σκακιέρα, που έχει ήδη στηθεί.

Οι παίκτες, στο μικρό νησί, πολλοί. Οι κινήσεις λιγοστές. Ποιος θα κινηθεί πιο σωστά; Ποιος θα πάρει την παρτίδα; Ο Πέτρος Βρεττός junior, που έρχεται στην Αρσινόη για να κληρονομήσει με τη βοήθεια της μητέρας του, Φιόνας, την αυτοκρατορία; Πώς θα αντιδράσει σε αυτή του τη φιλοδοξία ο Νικόλας, ο πιο απρόβλεπτος παίκτης πάνω στη σκακιέρα; Ο μυστηριώδης άντρας που εμφανίζεται στη ζωή της Ηλέκτρας τι ρόλο παίζει και πώς θα την επηρεάσει; Ο Παύλος τι στάση θα κρατήσει απέναντι στον άντρα που της υπόσχεται όλα όσα ο ίδιος δεν μπόρεσε να της δώσει; Η Νεφέλη θα βάλει το χέρι της στο ευαγγέλιο και θα ορκιστεί ότι είδε τη μητέρα της να σκοτώνει τον Σωτήρη. Λέει αλήθεια;

Τα κομμάτια στη σκακιέρα λιγοστεύουν, το παιχνίδι τελειώνει.. Όλοι, τελικά, χορεύουν στον ρυθμό που ο δήμαρχος ενορχήστρωσε, μπλεγμένοι σ’ έναν αξεδιάλυτο ιστό από μυστικά, πάθη και ψέματα. Η αλήθεια, όμως, είναι απλή, όπως τα βήματα του βαλς, δυο μπρος, ένα πίσω… Κι αυτό ο Σωτήρης το ήξερε, όταν έστηνε την παγίδα του. Τα πιο απλά πράγματα είναι τελικά και τα πιο δύσκολα...

**Σενάριο**: Μαντώ Αρβανίτη, Θωμάς Τσαμπάνης

**Σκηνοθεσία**: Βίκυ Μανώλη

**Σκηνοθέτες**: Θανάσης Ιατρίδης, Λίνος Χριστοδούλου

**Διεύθυνση φωτογραφίας**: Γιάννης Μάνος, Αντώνης Κουνέλας

**Ενδυματολόγος**: Έλενα Παύλου

**Σκηνογράφος**: Κική Πίττα

**Οργάνωση παραγωγής**: Θοδωρής Κόντος

**Εκτέλεση παραγωγής**: JK PRODUCTIONS – ΚΑΡΑΓΙΑΝΝΗΣ

**Παραγωγή**: ΕΡΤ

**Παίζουν:** Έμιλυ Κολιανδρή (Ηλέκτρα), Τάσος Γιαννόπουλος (Σωτήρης Βρεττός), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Λουκία Παπαδάκη (Τιτίκα Βρεττού), Κατερίνα Διδασκάλου (Δόμνα Σαγιά), Βίκτωρας Πέτσας (Βασίλης), Αποστόλης Τότσικας (Παύλος Φιλίππου), Ευαγγελία Μουμούρη (Μερόπη Χατζή), Γιώργος Συμεωνίδης (Στέργιος Σαγιάς), Ειρήνη Λαφαζάνη (Δανάη), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Δανάη Λουκάκη (Ζωή Νικολαΐδου), Ιφιγένεια Πιερίδου (Ουρανία), Βασίλειος-Κυριάκος Αφεντούλης (αστυνομικός Χάρης), Εμμανουήλ Γεραπετρίτης (Περλεπές- Διευθυντής σχολείου), Νίκος Ιωαννίδης (Κωσταντής), Άρης Αντωνόπουλος (υπαστυνόμος Μίμης), Ελένη Κούστα (Μάρω), Αλκιβιάδης Μαγγόνας (Τέλης), Δρόσος Σκώτης (Κυριάκος Χατζής), Ευγενία Καραμπεσίνη (Φιλιώ), Ηλιάνα Μαυρομάτη (Αγνή), Σπύρος Σταμούλης (Ιωσήφ Μπόγρης), Νίκος Μέλλος (Βλάσης Περλεπές), Πέτρος Σκαρμέας (Τζιοβάνι), Θεοδώρα Τζήμου (Φιόνα), Τάσος Τζιβίσκος (Διονύσης), Πάνος Τζίνος (Παπασταύρου)

**Νέοι χαρακτήρες στη σειρά:** Ιωσήφ Πολυζωίδης (Νικήτας Γιαννάτος), Δημήτρης Σέρφας (Πέτρος Βρεττός- γιος Φιόνας)

**Επίσης, στη σειρά εμφανίζονται:** Βίκυ Μαϊδάνογλου (Νατάσσα), Αθηνά Μπαλτά (Ματούλα), Αγγελική Σίτρα (Καίτη), Έφη Σταυροπούλου (Νότα), Εύη Βασιλειάδη (Λαμπρινή), Θάνος Τριανταφύλλου (Ιάκωβος), Ζαχαρένια Πίνη (κόρη Φιόνας)

**Eπεισόδιο 9ο.** Η Νεφέλη παλεύει να μη χάσει το μυαλό της μετά την αποκάλυψη του θανάτου του πατέρα της. Οι μνήμες από την εφιαλτική βραδιά, όμως, έχουν ξυπνήσει για τα καλά και η απελπισία την κυριεύει. Θα μιλήσει στην αστυνομία για όσα είδε; Και αν ναι, θα πει την αλήθεια; Παράλληλα, μια ανίερη συμμαχία έχει δημιουργηθεί, αυτή του Μπόγρη, του Νικόλα και του Βασίλη, που έχει σκοπό να σώσει τη Δανάη από το αναμορφωτήριο. Εκείνη, όμως, αρνείται να δεχτεί βοήθεια από τους ανθρώπους που της έλεγαν ψέματα και το μόνο που θέλει είναι διαζύγιο. Κι ενώ ο Βασίλης προσπαθεί να την πείσει να μη χαραμίσει τη ζωή της, ο Παύλος και η Ηλέκτρα έρχονται αντιμέτωποι με τους διώκτες τους. Ο Διονύσης κρατά την Ηλέκτρα υπό την απειλή όπλου, την ώρα που ο Παύλος παλεύει να τους γλιτώσει με τη βοήθεια ενός απρόσμενου συμμάχου. Θα τα καταφέρει ή η μοίρα θα τους χωρίσει για πάντα;

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:45**  |   **Το Παιδί (ΝΕΟ ΕΠΕΙΣΟΔΙΟ)**

**Μαύρη κοινωνική κωμωδία.**

Αθήνα, 2025. Μια πρώην πρωταθλήτρια του τάε κβον ντο, μετά από έναν σοβαρό τραυματισμό, καταλήγει να εργάζεται ως γυμνάστρια του **Ντιμίτρι (Βασίλης Μπούτσικος)**, ενός νέου στο φάσμα του αυτισμού, μοναχογιού μιας οικογένειας Ρώσου μεγιστάνα, στην έπαυλή τους, στα βόρεια προάστια. Όταν ένα βράδυ η οικογένεια δέχεται επίθεση, η **Άρτεμις (Ντένια Στασινοπούλου)** καταφέρνει να εξουδετερώσει τους εισβολείς και να σώσει τον Ντιμίτρι, ενώ οι γονείς του απαγάγονται.

Γρήγορα διαπιστώνει ότι όσο το παιδί παραμένει ζωντανό, αποτελεί στόχο εκείνων που διέπραξαν την επίθεση, ενώ η αστυνομία δείχνει απρόθυμη να βοηθήσει.

Χωρίς καμία ουσιαστική υποστήριξη, αποφασίζει να εγκαταλείψει την Αθήνα παίρνοντας μαζί της τον Ντιμίτρι. Καταφεύγει στον τελευταίο άνθρωπο από τον οποίο θα ήθελε να ζητήσει βοήθεια, τη μητέρα της, **Βάνα (Άννα Μαρία Παπαχαραλάμπους)**, με την οποία έχει αποξενωθεί μετά τον θάνατο του πατέρα της, ενώ λίγο αργότερα καταλήγουν στο απομακρυσμένο πατρικό της χωριό, το **Νεοχώρι**, όπου δεν έχει επιστρέψει εδώ και χρόνια.

Κι ενώ η πρόθεση της ήταν να κρυφτεί μαζί με τον Ντιμίτρι σε έναν ήσυχο και απόμερο τόπο, σύντομα έρχεται αντιμέτωπη με την καχυποψία και την επιφυλακτικότητα των κατοίκων, καθώς το χωριό ταλανίζεται από ένα φαινομενικά άλυτο μυστήριο: την εξαφάνισή του δημάρχου, τον οποίο πραγματικά «άνοιξε η γη και τον κατάπιε». Ή τουλάχιστον αυτό υποστηρίζουν οι Νεοχωρίτες, οι οποίοι αντιδρούν στην άφιξη των ξένων, καθώς και οι ίδιοι έχουν πολλά να κρύψουν.

**Σενάριο:** Παναγιώτης Ιωσηφέλης

**Σκηνοθεσία:** Στέφανος Μπλάτσος

**Σκηνοθέτες:** Θοδωρής Μπαμπούρης, Ζωή Φίλιππα

**Συνεργάτης σκηνοθέτις:** Εύη Βαρδάκη

**Διεύθυνση φωτογραφίας:** Ανδρέας Γούλος, Άγγελος Παπαδόπουλος

**Ενδυματολόγος:** Νινέτα Ζαχαροπούλου

**Σκηνογράφος:** Σοφία Ζούμπερη

**Παραγωγός:** Στέλιος Κοτιώνης

**Executive Producer:** Βασίλης Χρυσανθόπουλος

**Supervising Producer:** Ορέστης Πλακιάς

**Οργάνωση παραγωγής:** Δημήτρης Αποστολίδης

**Πρωταγωνιστούν:** Βασίλης Μπούτσικος, Ντένια Στασινοπούλου, Νικολάκης Ζεγκίνογλου, Ιζαμπέλα Μπαλτσαβιά, Άννα Μάσχα, Έλενα Τοπαλίδου, Χρήστος Κοντογεώργης, Στέφη Πουλοπούλου, Σύνθια Μπατσή, Μαρία Μπαγανά, Σταύρος Τσουμάνης, Γιώργος Ζυγούρης, Κατερίνα Λυπηρίδου, Kris Radanov, Αλέξανδρος Μούκανος, Λαέρτης Μαλκότσης, Δημήτρης Παπαγιάννης, Λυγερή Μητροπούλου, Νικολαΐς Μπιμπλή, Βαρβάρα Λάρμου, Αδελαΐδα Κατσίδε, Έλλη Γαλούση, Κώστας Μπούντας

Στον ρόλο της Βάνας η **Άννα Μαρία Παπαχαραλάμπους**

Στον ρόλο του Γερμανού ο **Αλέξανδρος Λογοθέτης**

Στον ρόλο της Ιρίνα η **Αλεξία Καλτσίκη**

**Eπεισόδιο 9ο.** Η Άρτεμις δέχεται να αναλάβει την τοπική ομάδα ποδοσφαίρου εν όψει του πρωταθλήματος. Η Σίσσυ συμβουλεύει την Μαίρη πώς να κερδίσει ξανά την εμπιστοσύνη της Μίνας μετά από μια μεγάλη προδοσία ανάμεσα τους. Η Βούλα κρατά ένα μυστικό από τον Παρασκευά που ταράζει τον γάμο τους, ενώ και ο γάμος της Ευαγγελίας και του Τόλη κλονίζεται μετά από μια ανακάλυψη που κάνουν ο Ντιμίτρι και η Ανθούλα. Την ίδια ώρα, η Ιρίνα ζητά από την Τάνια να της πει όσα ξέρει, με αντάλλαγμα την ελευθερία της, ενώ οι μπράβοι καταφτάνουν στο Νεοχώρι και βρίσκουν μια γυναίκα που ξέρει την Άρτεμη.

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:45**  |   **Καλά θα πάει κι αυτό (ΝΕΑ ΣΕΙΡΑ) - ΝΕΟ ΕΠΕΙΣΟΔΙΟ**

Η νέα σειρά της ΕΡΤ **«Καλά θα πάει κι αυτό»** σε σκηνοθεσία **Γρηγόρη Καραντινάκη** και σενάριο του **Δημήτρη Αποστόλου,** που μεταδίδεται από **Δευτέρα έως και Τετάρτη** στις **22:45,** από την **ΕΡΤ1**, υπόσχεται να χαρίσει στους τηλεθεατές μία μοναδική τηλεοπτική εμπειρία προσεγγίζοντας σύγχρονα ζητήματα της ελληνικής κοινωνίας με έναν ιδιαίτερα ξεχωριστό τρόπο.

**Η υπόθεση**

Ο Πάρις και η Μιχαέλα μεγάλωσαν μαζί, σε μια παραθαλάσσια πόλη που μύριζε αλάτι, αναμνήσεις αθωότητα, αλλά και ψέμα, καταπιεσμένο συναίσθημα και απωθημένα. Οι δυο τους, δεμένοι με εκείνο το νήμα που δεν είχε όνομα. Δεν ήταν ούτε φιλία, ούτε έρωτας, ούτε αίμα. Ήταν όλα μαζί. Μέχρι που δεν ήταν τίποτα.

Τον έρωτα, δεν τον σκοτώνεις με μαχαίρι. Τον σκοτώνεις με μια κουβέντα που δεν έπρεπε να είχε ειπωθεί. Μια φράση του Πάρι τα γκρέμισε όλα. Εκείνη, που τον άκουσε χωρίς να έπρεπε, έφυγε

Ο Πάρις βυθίστηκε στον μοναχικό του κόσμο και έκανε αυτό που κάνουν οι λυγισμένοι άνθρωποι με υψηλό I.Q. Δεν έγραψε ποίημα, δεν έγραψε γράμμα. Έγραψε κώδικα. Η πλατφόρμα Α.Ι. εφαρμογών, «NEEDS», γεννήθηκε απ’ την ανάγκη του να αγαπηθεί, χωρίς να εκτεθεί. Είναι ένας αλγόριθμος που σε καταλαβαίνει καλύτερα απ’ τη μάνα σου και μερικές φορές καλύτερα κι απ’ τον εαυτό σου.

Πέντε χρόνια αργότερα, οι δρόμοι τους ξανασυναντιούνται. Τυχαία; Ο Πάρις επιστρέφει αγνώριστος, επιτυχημένος, κομψός και επιβεβαιωμένος. Το νέο look κρύβει τα παλιά «ρούχα»… Αφού είναι το ίδιο κατεστραμμένος όπως τον άφησε η Μιχαέλα. Το δημιούργημά του… η «NEEDS», είναι πλέον το σύστημα που κυβερνά τις ζωές όλων. Η Μιχαέλα μπλέκεται στον ιστό της. Στην εταιρεία που έγινε το πιο δυνατό κοινωνικό φαινόμενο. Εκεί ανακαλύπτει πως οι άνθρωποι δεν άλλαξαν απλώς, αλλά έδωσαν στο Α.Ι. όλα όσα δεν ήθελαν να κουβαλάνε: τον πόνο, τον έρωτα, την απόρριψη, τις ενοχές τους.

Και κάπου εκεί αρχίζει η ιστορία μας.

**Σκηνοθεσία:** Γρηγόρης Καραντινάκης

**Σενάριο:** Δημήτρης Αποστόλου

**Παίζουν:** Κώστας Κόκλας, Μαρία Λεκάκη, Γιάννης Ζουγανέλης, Τζίνη Παπαδοπούλου, Κωνσταντίνα Κλαψινού,  Γιώργος Χριστοδούλου, Ντόρα Μακρυγιάννη, Πάρις Θωμόπουλος, Μαρία Κωνσταντάκη, Πέτρος Σκαρμέας, Παναγιώτα Βιτετζάκη, Ίαν Στρατής, Κώστας Κορωναίος, Στέλιος Ιακωβίδης.

Στον ρόλο της Χαρίκλειας, η **Μίρκα Παπακωνσταντίνου.**

Στον ρόλο της Φιλιώς η **Ελένη Φιλίνη.**

**Eπεισόδιο 7ο.** Η Μιχαέλα βρίσκεται σε έντονη συναισθηματική κατάσταση αναζητώντας κάποιο «σημάδι» για να συνεχίσει.  
Στο ψαράδικο, η Ρόδω αντιμετωπίζει σοβαρά οικονομικά προβλήματα, τα οποία κρατά κρυφά από τον Αλέκο. Ο Αλέκος μπλέκει επίσης σε κωμικές περιπέτειες όταν η γυναίκα ενός φίλου του τον καταδιώκει.

Η Ελισάβετ ανησυχεί για την περίεργη συμπεριφορά της Μιχαέλας, και υποψιάζεται ότι έχει ξανασυναντήσει τον Πάρι, κάτι που πάντα της προκαλεί συναισθηματική αστάθεια. Η κατάσταση επιδεινώνεται όταν συνειδητοποιεί ότι το ψαράδικο της οικογένειας κινδυνεύει με χρεοκοπία.

Ο Πάρις, παράλληλα, συνεχίζει να αντιμετωπίζει σοβαρά ψυχολογικά προβλήματα και τύψεις για τον χωρισμό του με τη Μιχαέλα. Η Ντιέγκο, η ψυχολόγος του, προσπαθεί να τον βοηθήσει, αλλά τελικά βρίσκεται να αναμετράται με δικά της προσωπικά ζητήματα από το παρελθόν.

Ο Τάσος σχεδιάζει ανοιχτά πλέον την καταστροφή της εταιρείας.

**ΠΡΟΓΡΑΜΜΑ  ΔΕΥΤΕΡΑΣ  29/09/2025**

Η Μιχαέλα πηγαίνει τελικά στην οντισιόν, όπου ακούει κρυφά το σκηνοθέτη και τον παραγωγό να συζητούν χυδαία και υποτιμητικά για εκείνη, γεγονός που την κάνει να αντιδράσει αποφασιστικά και δυναμικά. Ο Ερρίκος μπαίνει κρυφά στο θέατρο και μένει άφωνος από την ερμηνεία της Μιχαέλας, που για πρώτη φορά λάμπει.

Το επεισόδιο κλείνει με όλους τους χαρακτήρες σε οριακό σημείο, με τη Μιχαέλα να ετοιμάζεται να αποκαλύψει τις ανήθικες πρακτικές του σκηνοθέτη και του παραγωγού, τον Πάρι παγιδευμένο στα δικά του προβλήματα, και τις σχέσεις όλων των πρωταγωνιστών να δοκιμάζονται έντονα.

**Cliffhanger**: Ο Ερρίκος έχει γοητευθεί από τη Μιχαέλα, ο Απόλλωνας μπλέκει σε σκοτεινές αποστολές και η Ρόδω κρατά μυστικά απ’ τον Αλέκο.

|  |  |
| --- | --- |
| Ταινίες | **ERTflix** |

**23:45**  |   **Ξένη Ταινία**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:30**  |   **Πρωϊαν Σε Είδον  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:10**  |   **Σε Ξένα Χέρια  (E)**  

|  |  |
| --- | --- |
| Ενημέρωση / Έρευνα | **WEBTV** |

**05:45**  |   **Η Μηχανή του Χρόνου  (E)**     
**«Μαρία Κάλλας» Α' Μέρος**

**ΠΡΟΓΡΑΜΜΑ  ΤΡΙΤΗΣ  30/09/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:45**  |   **Νωρίς - Νωρίς**

Ψυχαγωγική εκπομπή με τον **Κρατερό Κατσούλη** και τη **Μαρία Ηλιάκη**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν σε είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Στέλλα Στυλιανού**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα - Γ' ΚΥΚΛΟΣ  (E)**

**Ερωτικό δράμα εποχής**

**Eπεισόδιο 9ο.**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Θ' ΚΥΚΛΟΣ** **(ΝΕΟ ΕΠΕΙΣΟΔΙΟ)**

**Εκπομπή μαγειρικής με τον σεφ Αντρέα Λαγό**  
  
**«Προσούτο Άνδρου, σύκο Βραυρώνας Μαρκοπούλου Μεσογείων ΠΟΠ» - Καλεσμένη η Μαρία Ζαφειράτου**

Την **Τρίτη 30 Σεπτεμβρίου 2025** στις **14**:**00**, η **ΠΟΠ** **Μαγειρική** υποδέχεται τη δυναμική αθλητικογράφο, **Μαρία** **Ζαφειράτου**. Με χιούμορ, ευστροφία και ενέργεια, η Μαρία Ζαφειράτου μπαίνει στην κουζίνα πλάι στον σεφ Ανδρέα Λαγό και φέρνει τον δικό της ρυθμό στο μαγείρεμα. **Προσούτο Άνδρου** και **σύκα Βραυρώνας–Μαρκοπούλου Μεσογείων ΠΟΠ** σε πιάτα με λεπτότητα, γλυκύτητα και ανατροπές, όπως και κάθε καλή μετάδοση!

Η Μαρία Ζαφειράτου μάς μιλάει για το πως αποφάσισε να ασχοληθεί με την αθλητικογραφία και όλα τα κλισέ που έπρεπε να ξεπεράσει για να καθιερωθεί, για το πόση στήριξη είχε από τους άντρες συναδέλφους της, για το πόσο αγαπά τη μαγειρική, το ζαχαροπλαστείο του μπαμπά της, αλλά και για το ποια ομάδα υποστηρίζει.

**ΠΡΟΓΡΑΜΜΑ  ΤΡΙΤΗΣ  30/09/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ταινίες |  |

**19:00**  |   **Ελληνική Ταινία**

**«Λατέρνα, φτώχεια και φιλότιμο»**     
*Υπότιτλοι για K/κωφούς και βαρήκοους θεατές*   
  
**Κωμωδία, παραγωγής** **1955**

Σενάριο: Αλέκος Σακελλάριος  
Παίζουν: Βασίλης Αυλωνίτης, Μίμης Φωτόπουλος, Τζένη Καρέζη, Αλέκος Αλεξανδράκης, Χρήστος Τσαγανέας, Δημήτρης Βουδούρης, Ερρίκος Κονταρίνης, Κώστας Παπαχρήστος, Ράλλης Αγγελίδης, Νίκη Λιναρδου, Σούλη Σαμπάχ, Νίκος Φέρμας

Δ/ντής Φωτογραφίας: Αριστείδης Καρύδης Fuchs   
Μουσική: Μάνος Χατζιδάκις  
Παραγωγή: ΦΙΝΟΣ ΦΙΛΜ

**Διάρκεια**: 87'

**Υπόθεση**: Δυο κλασικοί λατερνατζήδες, ο Πετράκης και ο Παυλάρας βλέπουν ότι το επάγγελμά τους δεν έχει πια πέραση στην Αθήνα και παίρνουν το δρόμο για την επαρχία. Μια μέρα βρίσκονται στο πανηγύρι της Παναγιάς της Πλατανιώτισσας κι εκεί συναντούν μια όμορφη συμπαθητική κοπέλα, την Καίτη. Η κοπέλα βρίσκεται σε απελπιστική κατάσταση γιατί το ’χει σκάσει από το σπίτι της. Ο εφοπλιστής πατέρας της θέλει να την παντρέψει μ’ έναν μεσήλικα, ενώ εκείνη αγαπάει ένα φτωχό υπάλληλο, τον Δημήτρη. Οι δύο καλόκαρδοι λατερνατζήδες, παρότι μαθαίνουν ότι ο πατέρας της δίνει μια μεγάλη αμοιβή σ’ όποιον βρει την κόρη του, αδιαφορούν παντελώς για τα λεφτά και τη βοηθούν…

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:30**  |   **Ηλέκτρα - Γ' ΚΥΚΛΟΣ (ΝΕΟ ΕΠΕΙΣΟΔΙΟ)**

**Ερωτικό δράμα εποχής**

**ΠΡΟΓΡΑΜΜΑ  ΤΡΙΤΗΣ  30/09/2025**

**Eπεισόδιο 10ο.** Το ημερολόγιο της Ηλέκτρας, στα χέρια της Νεφέλης. Τα λόγια της μες στο μυαλό της, κουβάρι. Η πιο πικρή αλήθεια, της φαρμακώνει την καρδιά. Η μητέρα της με τον Παύλο αναζητούν καταφύγιο στην Αθήνα, ενώ ο Διονύσης τους αναζητεί με μανία. Φτάνουν κάπου, όπου ο Παύλος δεν ήθελε να ξαναβρεθεί ποτέ. Ο Βρεττός παίρνει την απόφαση να εμφανιστεί στο ναυπηγείο. «Σε θέλω στο πλευρό μου, από εδώ και μπρος», λέει στον Νικόλα. Η Μερόπη βάζει σε εφαρμογή το σχέδιό της: υποχρεώνει τον Κυριάκο να μιλήσει στον Βασίλη για πράγματα που δεν λέγονται. Ο Βρεττός περνά την πόρτα του ναυπηγείου. Τα πάντα σωπαίνουν. Το ίδιο βράδυ, ο γιος του, ο Πέτρος (**Δημήτρης Σέρφας**), φτάνει στην Αρσινόη. Και η Νεφέλη, ελαφριά σαν ίσκιος, περνά την πόρτα της Χωροφυλακής. Σίγουρη, για το τι συνέβη τη μοιραία νύχτα του θανάτου του πατέρα της.

***Από το 10ο επεισόδιο εμφανίζεται ο Δημήτρης Σέρφας στον ρόλο του Πέτρου Βρεττού junior***

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:45**  |   **Το παιδί (ΝΕΑ ΣΕΙΡΑ) - ΝΕΟ ΕΠΕΙΣΟΔΙΟ**

**Μαύρη κοινωνική κωμωδία**

**Eπεισόδιο 10ο.** Ένα ανορθόδοξο γεγονός με την γαϊδάρα του Τόλη οδηγεί το χωριό στην ανακάλυψη του αληθινού μυστικού του Υάκινθου. Παράλληλα, η Άρτεμις κάνει την πρώτη προπόνηση με τα παιδιά της ομάδας, τα οποία όμως την αμφισβητούν συνεχώς. Η Μαίρη αναλαμβάνει να προετοιμάσει την Μίνα για ένα τηλεπαιχνίδι γνώσεων, όμως η προσοχή τους διασπάται όταν υποψιάζονται ένα ειδύλλιο μεταξύ της Τιτίκας και του Παπά του χωριού. Από την άλλη, η Σίσσυ προσπαθεί να φέρει κοντά την Ελένη με την Άφρο, όμως προκαλεί το ακριβώς αντίθετο αποτέλεσμα, ενώ η Βάνα διστάζει να δεθεί περισσότερο με τον Γερμανό, φοβούμενη την αντίδραση της Άρτεμις.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:45**  |   **Καλά θα πάει κι αυτό (ΝΕΑ ΣΕΙΡΑ) - ΝΕΟ ΕΠΕΙΣΟΔΙΟ**

**Κωμική σειρά**

**Eπεισόδιο 8ο.** Η Μιχαέλα συνεχίζει τις πρόβες στο θέατρο. Ο Ερρίκος την παρακολουθεί μυστικά βλέποντάς την ως νέα του καλλιτεχνική έμπνευση, χωρίς εκείνη να γνωρίζει τίποτα.

Ο Πάρις βρίσκεται σε βαθιά εσωτερική αναζήτηση, προσπαθώντας να κατανοήσει τον εαυτό του και τα λάθη του παρελθόντος. Σε συνάντησή Πάρι και Νάταλι, αποκαλύπτεται ένα μυστικό από το παρελθόν.

Η Ελισάβετ μπλέκεται άθελά της σε σκοτεινές υποθέσεις.

Η Ντιέγκο και ο Τζόνι περνούν μια όμορφη και τρυφερή βραδιά στην παραλία, μιλώντας για τις ανασφάλειές τους και το παρελθόν τους. Πράγμα που τους φέρνει ακόμα πιο κοντά συναισθηματικά.

Η Κατερίνα, αποφασισμένη να αλλάξει τη ζωή της, δοκιμάζει εφαρμογές γνωριμιών, ενώ κάνει μια αναπάντεχη πρόταση γάμου για τον γιο της, τον Ερρίκο, στη φίλη της Τίνα, προκαλώντας σοκ και άγχος στην τελευταία.

Το επεισόδιο κλείνει με τους χαρακτήρες να βρίσκονται στα όρια των αντοχών τους.

**Cliffhanger**: Ο Ερρίκος πλησιάζει με άγνωστους σκοπούς τη Μιχαέλα, και ο Απόλλωνας τριγυρίζει σε σκοτεινές αποστολές. Ποια βόμβα θα σκάσει πρώτη;

**ΠΡΟΓΡΑΜΜΑ  ΤΡΙΤΗΣ  30/09/2025**

|  |  |
| --- | --- |
| Ταινίες | **ERTflix** |

**23:45**  |   **Ξένη Ταινία**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:30**  |   **Πρωϊαν Σε Είδον  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:10**  |   **Σε Ξένα Χέρια  (E)**  

|  |  |
| --- | --- |
| Ενημέρωση / Έρευνα | **WEBTV** |

**05:45**  |   **Η Μηχανή του Χρόνου  (E)**     
**«Μαρία Κάλλας» Β΄ Μέρος**

**ΠΡΟΓΡΑΜΜΑ  ΤΕΤΑΡΤΗΣ  01/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:45**  |   **Νωρίς - Νωρίς**

Ψυχαγωγική εκπομπή με τον **Κρατερό Κατσούλη** και τη **Μαρία Ηλιάκη**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν σε είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Στέλλα Στυλιανού**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα - Γ' ΚΥΚΛΟΣ  (E)**

**Ερωτικό δράμα εποχής**

**Eπεισόδιο 10ο.**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Θ' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
  
**Εκπομπή μαγειρικής με τον σεφ Αντρέα Λαγό**  
  
**«Αρμόγαλο Σάμου, μπανάνες Κρήτης /Παγκόσμια Ημέρα Καφέ» - Καλεσμένος ο Μάριος Ψημόπουλος**

Την **Τετάρτη 1η Οκτωβρίου 2025** στις **14**:**00**, η **ΠΟΠ** **Μαγειρική** υποδέχεται τον ταλαντούχο μουσικό **Μάριο Ψιμόπουλο**. Μετρ της μελωδίας και δημιουργός πολλών αγαπημένων τραγουδιών, ο Μάριος Ψιμόπουλος περνά στην κουζίνα του σεφ Ανδρέα Λαγού για να μαγειρέψει με διάθεση και ρυθμό.

**Αρμόγαλο από τη Σάμο** και **μπανάνες Κρήτης** γίνονται η αφορμή για ευφάνταστες γεύσεις - την ημέρα που γιορτάζει ο καφές σε όλο τον κόσμο. Ο Μάριος Ψιμόπουλος μάς μιλάει για το πώς ξεκίνησε η αγάπη του για τη μουσική σε πολύ μικρή ηλικία, για τις σπουδές του στα οικονομικά, για το πως ήταν η ζωή στην Αγγλία, για το αν έχει κάποιο αγαπημένο τραγούδι από αυτά που έχει γράψει και για το αν ανταμείβεται όπως θα έπρεπε ένας συνθέτης.

**ΠΡΟΓΡΑΜΜΑ  ΤΕΤΑΡΤΗΣ  01/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ταινίες |  |

**19:00**  |   **Ελληνική Ταινία**

**«Λατέρνα, φτώχεια και γαρύφαλλο»**     
*Υπότιτλοι για K/κωφούς και βαρήκοους θεατές*   
  
**Κωμωδία, παραγωγής 1957**  
Σενάριο: Αλέκος Σακελλάριος

Σκηνοθεσία: Αλέκος Σακελλάριος

Παίζουν: Βασίλης Αυλωνίτης, Μίμης Φωτόπουλος, Τζένη Καρέζη, Αλέκος Αλεξανδράκης, Λαυρέντης Διανέλλος, Νίκος Φέρμας, Χάρις Καμίλη, Περικλής Χριστοφορίδης, Ζωή Φυτούση, Γιώργος Γαβριηλίδης

Παραγωγή: ΦΙΝΟΣ ΦΙΛΜ

**Διάρκεια**: 86'

**Υπόθεση**: Πρόκειται για συνέχεια της ταινίας «Λατέρνα,φτώχεια και φιλότιμο». Ο ένας από τους δύο λατερνατζήδες αρρωσταίνει. Ο Πετράκης αναγκάζεται να πουλήσει τη λατέρνα για να τον βοηθήσει. Στο μεταξύ, η Καίτη, η οποία έχει χωρίσει με τον Δημήτρη βρίσκεται σε ταξίδι. Όταν όμως μαθαίνει τι συμβαίνει αγοράζει τη λατέρνα και τους την επιστρέφει. Ο Παυλάρας αναρρώνει και οι δύο συνοδοιπόροι αναλαμβάνουν δράση για να ξανασμίξουν το ζευγάρι.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:30**  |   **Ηλέκτρα - Γ' ΚΥΚΛΟΣ (ΝΕΟ ΕΠΕΙΣΟΔΙΟ)**     
  
**Ερωτικό δράμα εποχής**

**Eπεισόδιο 11ο.** Ο ερχομός του Πέτρου, του γιου της Φιόνας, θα ξυπνήσει παλιά και νέα πάθη στην Αρσινόη. Ο Παύλος και η Ηλέκτρα προσπαθούν να παραμείνουν κρυμμένοι, αγνοώντας ότι ο Διονύσης βρίσκεται ήδη στα ίχνη τους. Θα καταφέρουν οι φυγάδες να αποφύγουν την παγίδα που τους στήνει ή το δόκανο θα κλείσει για τα καλά γύρω τους; Η καταγγελία της Νεφέλης στη Χωροφυλακή δείχνει την Ηλέκτρα και τον Παύλο ως τους δολοφόνους του πατέρα της. «Θα με βρεις μπροστά σου», της φωνάζει η Δόμνα, αλλά η Νεφέλη δεν υπολογίζει κανέναν και τίποτα και μοιάζει αποφασισμένη να στείλει τη μάνα της στο απόσπασμα. Μια αναπαράσταση του φόνου θα φέρει στο φως νέα στοιχεία και η μικρή θα πέσει σε αντιφάσεις. Ο διοικητής για ένα πράγμα είναι απόλυτα βέβαιος: ότι δεν τους τα λέει καλά. Το ερώτημα, όμως, είναι γιατί;

**ΠΡΟΓΡΑΜΜΑ  ΤΕΤΑΡΤΗΣ  01/10/2025**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:45**  |   **Το παιδί (ΝΕΑ ΣΕΙΡΑ) – ΝΕΟ ΕΠΕΙΣΟΔΙΟ**

**Μαύρη κοινωνική κωμωδία**

**Eπεισόδιο 11ο.** Η Άρτεμις έρχεται αντιμέτωπη με τις δυσκολίες του νέου ρόλου της ως προπονήτρια καθώς η ομάδα ποδοσφαίρου δοκιμάζεται από εντάσεις και καυγάδες. Ο Ντιμίτρι και η Ανθούλα ανακαλύπτουν ένα νέο στοιχείο που τους βάζει σε σκέψεις για το παρελθόν του χωριού, ενώ η Βάνα παλεύει με τα «σεκλέτια» της μετά την εξαφάνιση του Γερμανού. Η Μαίρη με την Μίνα προσπαθούν να φέρουν στην φόρα τα μυστικά της Τιτίκας ενώ ο Παρασκευάς με την Βούλα λύνουν τις διαφορές τους και έρχονται πιο κοντά. Παράλληλα, ο Χρυσόδημος προσπαθεί να τα βγάλει πέρα με τις πολλές επιχειρήσεις του και οι κουβέντες στο καφενείο παίρνουν φωτιά όταν αποκαλύπτεται μια παράνομη δραστηριότητα του Υάκινθου.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:45**  |   **Καλά θα Πάει κι Αυτό (ΝΕΟ ΕΠΕΙΣΟΔΙΟ)**

**Κωμική σειρά**

**Eπεισόδιο 9ο.** Η Ρόδω καταρρέει λόγω των έντονων οικονομικών και οικογενειακών προβλημάτων που αντιμετωπίζει. Παράλληλα, ανακαλύπτουμε πως η Ρόδω κρύβει ένα σοβαρό μυστικό που αφορά τη Μιχαέλα.

Η Μιχαέλα, μαθαίνει ότι το ψαράδικο κινδυνεύει να χρεοκοπήσει. Μαζί με την Ελισάβετ, προσπαθεί να βρει μια έξυπνη και πρωτότυπη ιδέα για να το σώσει.

Η Νίκη βρίσκεται σε κρίση όταν ένας πρώην σύντροφός της την απειλεί. Η Μιχαέλα και η Ελισάβετ προσπαθούν να τη στηρίξουν.  
Οι μπράβοι που παρακολουθούν τον Πάρι συνεχίζουν να προσφέρουν κωμικές στιγμές, ενώ γίνεται σαφές ότι ο Απόλλωνας έχει αρχίσει να υποψιάζεται την παρουσία τους και την απειλή που υπάρχει για τον αδερφό του. Ο Πάρις, εντωμεταξύ, είναι βυθισμένος στις σκέψεις και τα προβλήματά του, ενώ η Νάταλι εξακολουθεί να προσπαθεί να τον κατακτήσει.  
Παράλληλα, η Κατερίνα και ο Τάσος συνεχίζουν τη σχέση τους μέσα σε έντονη ένταση και κρυφές σχέσεις. Ο Τάσος βρίσκεται με την Τίνα, σε μια σχέση γεμάτη ψέματα και μυστικά.

Το επεισόδιο τελειώνει με τους ήρωες να βρίσκονται αντιμέτωποι με πολλά και διαφορετικά προβλήματα, να διαχειρίζονται κρίσιμα μυστικά, απειλές και συναισθηματικές προκλήσεις, αφήνοντας πολλά ερωτήματα για την εξέλιξη των χαρακτήρων και των μεταξύ τους σχέσεων.

**Cliffhanger**: Ο Απόλλωνας συνειδητοποιεί ότι το τζιπ έξω από το σπίτι ίσως να μην είναι τόσο αθώο – ποιος τους παρακολουθεί και γιατί;

|  |  |
| --- | --- |
| Ταινίες | **ERTflix** |

**23:45**  |   **Ξένη Ταινία**

**ΠΡΟΓΡΑΜΜΑ  ΤΕΤΑΡΤΗΣ  01/10/2025**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:30**  |   **Πρωίαν Σε Είδον  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:10**  |   **Σε Ξένα Χέρια  (E)**  

|  |  |
| --- | --- |
| Ενημέρωση / Έρευνα | **WEBTV** |

**05:45**  |   **Η Μηχανή του Χρόνου  (E)**     
**«Θανάσης Βέγγος» Α΄ Μέρος**

**ΠΡΟΓΡΑΜΜΑ  ΠΕΜΠΤΗΣ  02/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:45**  |   **Νωρίς - Νωρίς**

Ψυχαγωγική εκπομπή με τον **Κρατερό Κατσούλη** και τη **Μαρία Ηλιάκη**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν σε είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Στέλλα Στυλιανού**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα - Γ' ΚΥΚΛΟΣ  (E)**

**Ερωτικό δράμα εποχής**

**Eπεισόδιο 11ο**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Θ' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
  
**Εκπομπή μαγειρικής με τον σεφ Αντρέα Λαγό**

**«Τσακώνικη μελιτζάνα Λεωνιδίου, ψάρια Θερμαϊκού» - Καλεσμένη η Ντόρα Μακρυγιάννη**

Η «ΠΟΠ Μαγειρική» υποδέχεται την **Ντόρα Μακρυγιάννη**. Η ταλαντούχα ηθοποιός αφήνει για λίγο τα πλατό και δοκιμάζει τις μαγειρικές της ικανότητες δίπλα στον **Ανδρέα Λαγό**. Στην κουζίνα τους πρωταγωνιστούν η **τσακώνικη μελιτζάνα** **Λεωνιδίου** με το βαθύ της άρωμα και τα **φρέσκα ψάρια του Θερμαϊκού** - σε συνταγές που παντρεύουν γη και θάλασσα με τον πιο νόστιμο τρόπο.

Η Ντόρα Μακρυγιάννη μάς μιλάει για την καταγωγή της από το Αίγιο, για τις γεύσεις με τις οποίες μεγάλωσε, για τη σχέση της με τη μαγειρική, για το πως δέχτηκαν οι γονείς της την ανακοίνωση της ότι θα ασχοληθεί με την υποκριτική και τις δυσκολίες που αντιμετώπισε ερχόμενη στην Αθήνα, αλλά και για τη νέα σειρά της ΕΡΤ «Καλά θα πάει αυτό», στην οποία πρωταγωνιστεί.

**ΠΡΟΓΡΑΜΜΑ  ΠΕΜΠΤΗΣ  02/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**

Παρουσίαση**:** **Απόστολος Μαγγηριάδης**

|  |  |
| --- | --- |
| Ταινίες | **WEBTV** |

**19:00**  |   **Ελληνική Ταινία**

**«Υιέ μου... υιέ μου...»**

*Υπότιτλοι για K/κωφούς και βαρήκοους θεατές*

**Αισθηματική κωμωδία, παραγωγής 1965**

**Σενάριο**: Γιώργος Λαζαρίδης (βασισμένο στο θεατρικό έργο των Αλέκου Σακελλάριου και Χρήστου Γιαννακόπουλου «Δελησταύρου και Υιός»)

**Σκηνοθεσία**: Γρηγόρης Γρηγορίου

**Διεύθυνση φωτογραφίας**: Γρηγόρης και Συράκος Δανάλης

**Μουσική**: Γιώργος Θεοδοσιάδης

**Παίζουν**: Λάμπρος Κωνσταντάρας, Κώστας Καρράς, Μάρω Κοντού, Λίλιαν Μηνιάτη, Δημήτρης Νικολαΐδης, Μαρίκα Κρεββατά, Γιώργος Γαβριηλίδης, Ντόρα Κωστίδου, Σπύρος Κωνσταντόπουλος, Νίκος Σταυρίδης, Έφη Νικολοπούλου, Γιάννης Κωστής κ.ά.

**Διάρκεια**: 81'

**Υπόθεση**: Ένας βιομήχανος θέλει να παντρευτεί μια ζωντοχήρα με την οποία είναι ερωτευμένος και ο γιος του. Πατέρας και υιός διεκδικούν τη νύφη, αλλά εκείνη επιστρέφει στον σύζυγό της. Τα ειδύλλια περιπλέκονται, όταν ο βιομήχανος, απογοητευμένος, φλερτάρει μια άλλη γυναίκα, της οποίας ο άνδρας επιστρέφει έπειτα από απουσία είκοσι χρόνων.  
Ριμέικ της ταινίας «Δελησταύρου και Υιός» του Αλέκου Σακελλάριου, παραγωγής 1957, με πρωταγωνιστή τον Βασίλη Λογοθετίδη.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:30**  |    **Ηλέκτρα - Γ' ΚΥΚΛΟΣ (ΝΕΟ ΕΠΕΙΣΟΔΙΟ)**     
**Ερωτικό δράμα εποχής**

**Eπεισόδιο 12ο**. Ο Χάρης με τον Μίμη προσπαθούν να κάνουν αναπαράσταση τα όσα τους κατήγγειλε η Νεφέλη. Εντοπίζουν αντιφάσεις, εκείνη, όμως, ωρύεται: να συλλάβουν τη μητέρα της. Η Δόμνα, απελπισμένη, περνά την πόρτα της Χωροφυλακής και απαιτεί να συλλάβουν την ίδια: εκείνη σκότωσε τον Σωτήρη, όχι η κόρη της. Ο μικρότερος γιος του Βρεττού έχει την πρώτη αντιπαράθεση με τον πατέρα του. Οι δύο άντρες μοιάζουν περισσότερο απ’ όσο θέλουν να παραδεχθούν. Η Φιόνα καλεί την οικογένεια της Μερόπης για δείπνο και η Ουρανία με τον Πέτρο μοιράζονται κοινές ιστορίες τους που δεν γνώριζε

**ΠΡΟΓΡΑΜΜΑ  ΠΕΜΠΤΗΣ  02/10/2025**

κανείς. Ο Βασίλης δυσφορεί. Και η Μερόπη το ίδιο, αφού η Φιόνα της αποκαλύπτει κάτι ασύλληπτο: ο Βρεττός, την πολιορκεί ερωτικά. Στο σπίτι των Βρεττών, ένα άλλο νέο παγώνει τους πάντες: η Νεφέλη κατήγγειλε την Ηλέκτρα.

Ο Βρεττός, σίγουρος πως ο Παύλος έκανε το φονικό αποφασίζει να τους επικηρύξει και τους δυο. Θα προλάβει; Κάποιος σαν σκιά, μπαίνει στο δωμάτιο της Ηλέκτρας και του Παύλου. Εκείνος, σφίγγει το χέρι του στο όπλο.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**21:45**  |   **Το παιδί (ΝΕΑ ΣΕΙΡΑ) - ΝΕΟ ΕΠΕΙΣΟΔΙΟ**

**Μαύρη κοινωνική κωμωδία**

**Eπεισόδιο 12ο.** Η Άρτεμις και ο Ντιμίτρι ανακαλύπτουν στοιχεία που συνδέονται με το παρελθόν του Γερμανού ενώ ο Ντιμίτρι αρχίζει να θυμάται τον λόγο για τον οποίον τους κυνηγούν. Η Άρτεμις που καταρρέει σωματικά δέχεται την βοήθεια της γιατρού ενώ η Σίσσυ με τον Θέμη βρίσκουν έναν νέο πρωτότυπο τρόπο να διαφημίζουν τις υπηρεσίες τους. Η Ιρίνα πιέζει τον Ιβάν ζητώντας να μάθει πληροφορίες που εκείνος αρνείται να της αποκαλύψει. Στο χωριό, η Στράτος αποκαλύπτει το παρελθόν του δήμαρχου, βάζοντας τον Πάκη στη θέση του. Την ίδια στιγμή, ο Παρασκευάς ερευνά τα οικονομικά του Δήμου και ανακαλύπτει στοιχεία που τον κάνουν να ανησυχεί.

|  |  |
| --- | --- |
| Ψυχαγωγία / Ελληνική σειρά | **WEBTV GR** **ERTflix** |

**22:45**  |   **Απαραίτητο φως (ΝΕΟ ΕΠΕΙΣΟΔΙΟ)**

*Υπότιτλοι για K/κωφούς και βαρήκοους θεατές*

Η ανατρεπτική σειρά μυστηρίου, **«Απαραίτητο φως»,** μετά την προβολή της στο ERTFLIX, έρχεται στην **ΕΡΤ1** κάθε **Πέμπτη** στις **22:45** για να μας ταξιδέψει στον χρόνο, με φόντο την Αθήνα της γερμανικής κατοχής.

Βασισμένη στο ομότιτλο βιβλίο της Ντορίνας Παπαλιού, σε σενάριο – διασκευή Μιρέλλας Παπαοικονόμου και Κάτιας Κισσονέργη και σκηνοθεσία Λάμπη Ζαρουτιάδη, το «Απαραίτητο φως» αφηγείται μια συναρπαστική ιστορία που εκτυλίσσεται σε δύο διαφορετικές εποχές (στη γερμανική κατοχή και στα μέσα της δεκαετίας του 2000).

Η Λουίζα Λασκαράτου είναι κόρη μεγαλοδικηγόρου της Αθήνας. Ο ξαφνικός θάνατός του την αναγκάζει να επιστρέψει από το εξωτερικό, όπου ζει και εργάζεται. Μια απροσδόκητη κληρονομιά γίνεται η αιτία να αμφισβητήσει όσα ήξερε για το παρελθόν της οικογένειάς της. Μεταξύ άλλων «κληρονομεί» την ημιτελή έρευνα του πατέρα της σχετικά με την τύχη ενός πίνακα, του οποίου τα ίχνη χάνονται λίγο πριν από την εκτέλεση της γιαγιάς της, Λουίζ Λασκαράτου, την άνοιξη του 1944. Η Λουίζα γρήγορα συνειδητοποιεί ότι η ανεύρεση του πίνακα οδηγεί στην αποκάλυψη του ενόχου για τον θάνατο της γιαγιάς της.

**Σενάριο – Διασκευή:** Μιρέλλα Παπαοικονόμου, Κάτια Κισσονέργη  
**Σκηνοθεσία:** Λάμπης Ζαρουτιάδης

**Παίζουν:** Μαριάννα Πουρέγκα (Λουίζ Χατζηλουκά-Λασκαράτου & Λουίζα Λασκαράτου), Προμηθέας Αλειφερόπουλος (Αλέξης Λασκαράτος), Αναστάσης Ροϊλός (Πέτρος), Δημήτρης Καπουράνης (Κωστής), Δημήτρης Αλεξανδρής (Νικηφόρος) και Ευγενία Δημητροπούλου (Δάφνη), Αινείας Τσαμάτης (Μάρκος), Μιχάλης Βαλάσογλου (Στρατής), Αλεξάνδρα Σακελλαροπούλου (Αγγέλα), Δημήτρης Μαύρος (Θανάσης), Αναστάσης Κολοβός (Γιάννης), Νικόλας Σταθόπουλος (Πάτρικ), Στέλλα Καζάζη (Θάλεια), Δημήτρης Μαγγίνας (Δημήτρης), Έρρικα Μπίγιου (Ιουλία), Τάσος Λέκκας (Στέλιος),

**ΠΡΟΓΡΑΜΜΑ  ΠΕΜΠΤΗΣ  02/10/2025**

Αλεξάνδρα Ταβουλάρη (Ίριδα), Nathan Thomas (William), Ian Robertson (Knowles), Δημήτρης Γαλανάκης (Άρης), Νίνα Έππα (Αλίκη), Κωνσταντίνος Τσεντούρος (κυρ Σωτήρης), Jannis Spengler (Φλάισλεν), Μαρία Κοντοδήμα (Φιλιώ)

Στον ρόλο του Πατρίκ Μακένζι ο Θανάσης Παπαγεωργίου.

Επίσης συμμετέχουν: Μιχάλης Μητρούσης (παππούς), Δημήτρης Πετρόπουλος (Τηλέμαχος).

Φιλική συμμετοχή: Βασίλης Χαραλαμπόπουλος (Σεβαστάκης), Άλκης Κούρκουλος (Σαββίδης).

**Eπεισόδιο 3ο.** Η Λουίζ και ο Κωστής αναλαμβάνουν να φυγαδεύσουν Βρετανούς στρατιώτες αψηφώντας κάθε κίνδυνο. Η μεταξύ τους ερωτική έλξη, ενδυναμώνει τον κοινό τους σκοπό και τους οδηγεί σε αποφάσεις υψηλού ρίσκου. Η Λουίζα επισκέπτεται τον άνθρωπο που έδωσε στον πατέρα της τη φωτογραφία της γιαγιάς της και αναρωτιέται πως βρέθηκε στα χέρια του.

|  |  |
| --- | --- |
| Ταινίες |  |

**23:45**  |   **Ξένη Ταινία**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:40**  |   **Πρωϊαν Σε Είδον  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:10**  |   **Σε Ξένα Χέρια  (E)**  

|  |  |
| --- | --- |
| Ενημέρωση / Έρευνα | **WEBTV** |

**05:45**  |   **Η Μηχανή του Χρόνου  (E)**     
**«Θανάσης Βέγγος» - Β΄ Μέρος**

**ΠΡΟΓΡΑΜΜΑ  ΠΑΡΑΣΚΕΥΗΣ  03/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**06:45**  |   **Νωρίς - Νωρίς**

Ψυχαγωγική εκπομπή με τον **Κρατερό Κατσούλη** και τη **Μαρία Ηλιάκη**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Πρωίαν σε είδον**

Ψυχαγωγικό μαγκαζίνο με τον **Φώτη Σεργουλόπουλο** και την **Τζένη Μελιτά**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**12:00**  |   **Ειδήσεις - Αθλητικά - Καιρός**   
  
Παρουσίαση: **Στέλλα Στυλιανού**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα -** **Γ' ΚΥΚΛΟΣ  (E)**

**Ερωτικό δράμα εποχής**

**Eπεισόδιο 12ο.**

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:00**  |   **ΠΟΠ Μαγειρική - Θ' ΚΥΚΛΟΣ** **(ΝΕΟ ΕΠΕΙΣΟΔΙΟ)**     
  
**Εκπομπή μαγειρικής με τον σεφ Αντρέα Λαγό**

**«Νεροκρέμμυδο Ζακύνθου, Πεπόνι Ίου» - Καλεσμένη η Κέλλυ Βρανάκη**

Την **Παρασκευή 3 Οκτωβρίου 2025** στις **14:00**, η **ΠΟΠ Μαγειρική** υποδέχεται τη δημοσιογράφο και παρουσιάστρια **Κέλλυ Βρανάκη**. Η οικοδέσποινα της εκπομπής **«ΤζενeΡέισοN ΣΚ»** στην ΕΡΤ αφήνει για λίγο τα τηλεοπτικά της καθήκοντα και περνά στην κουζίνα του σεφ Ανδρέα Λαγού. **Νεροκρέμμυδο από τη Ζάκυνθο** και **πεπόνι από την Ίο** δίνουν τον τόνο σε συνταγές δροσερές, αρωματικές και γεμάτες με το φως του ελληνικού καλοκαιριού. Η Κέλλυ Βρανάκη μάς μιλάει για την εκπομπή της «**ΤζενeΡέισοN ΣΚ**», για την καταγωγή της από την Κρήτη, για το ότι ήθελε να γίνει δημοσιογράφος από όταν ήταν 5 ετών και για τη σχέση της με τη μαγειρική.

**ΠΡΟΓΡΑΜΜΑ  ΠΑΡΑΣΚΕΥΗΣ  03/10/2025**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**15:00**  |   **Στούντιο 4**

Ψυχαγωγικό μαγκαζίνο με τη **Νάνσυ Ζαμπέτογλου** και τον **Θανάση Αναγνωστόπουλο**

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**18:00**  |   **Κεντρικό Δελτίο Ειδήσεων - Αθλητικά - Καιρός**   
  
Παρουσίαση: **Απόστολος Μαγγηριάδης**

|  |  |
| --- | --- |
| Ταινίες | **WEBTV** |

**19:00**  |   **Ελληνική Ταινία**

**«Η αγάπη μας»**

*Υπότιτλοι για K/κωφούς και βαρήκοους θεατές*

**Αισθηματικό μιούζικαλ παραγωγής 1968**  
Σκηνοθεσία: Κώστας Καραγιάννης  
Σενάριο: Γιώργος Λαζαρίδης  
Μουσική: Γιώργος Κατσαρός, Νίκος Καλλίτσης   
Παίζουν: Αλίκη Βουγιουκλάκη, Δημήτρης Παπαμιχαήλ, Κατερίνα Χέλμη, Δημήτρης Νικολαΐδης, Πέτρος Λοχαϊτης, Δέσποινα Στυλιανοπούλου, Τζόλυ Γαρμπή, Σταύρος Ξενίδης, Γιώργος Παπαζήσης

**Διάρκεια**: 94'

**Υπόθεση**: Ο Δημήτρης Ραζέλος και η Εύα Τσάμη είναι ένα αγαπημένο δίδυμο του θεάτρου, όμως ο κακότροπος χαρακτήρας της Εύας προκαλεί την αποστροφή του Δημήτρη, ο οποίος μαζί τον σκηνοθέτη του θεάτρου αποφασίζουν να την αντικαταστήσουν με τη Μαρίνα, μια ταξιθέτρια. Η Μαρίνα έχει έμφυτο ταλέντο και η επιτυχία της επισκιάζει τη φήμη του πρωταγωνιστή. Εν τω μεταξύ η Εύα σχεδιάσει να καταστρέψει τη Μαρίνα μαζί με τη βοήθεια του δημοσιογράφου Σταμάτη. Τελικά επιτυγχάνουν να σπείρουν τη διχόνοια και ο Δημήτρης καταλήγει αποτυχημένος στο πλανόδιο θίασο του Αγκόπ. Τελικά, το ζευγάρι ξανασμίγει.

|  |  |
| --- | --- |
| Ψυχαγωγία / Σειρά | **WEBTV GR** **ERTflix** |

**20:40**  |   **Οι Περιπέτειες του Ηρακλή Πουαρό - Η' ΚΥΚΛΟΣ**

*(Agatha Christie's Poirot)*

**Αστυνομική - δραματική σειρά μυστηρίου, παραγωγής Ηνωμένου Βασιλείου 2011**

Η βραβευμένη σειρά, που προβάλλεται από την ΕΡΤ1, είναι βασισμένη στα αστυνομικά μυθιστορήματα και διηγήματα της Άγκαθα Κρίστι με τον αγαπημένο, αινιγματικό, εκκεντρικό και εξαιρετικά ευφυή διάσημο ντετέκτιβ Ηρακλή Πουαρό.   
Είναι από τους πιο διάσημους ντετέκτιβ σε όλη τη μυθιστοριογραφία και πολλοί πιστεύουν πως είναι και η μεγαλύτερη δημιουργία της Άγκαθα Κρίστι. Ο Βέλγος ντετέκτιβ πρωτοεμφανίστηκε το 1916, πρωταγωνίστησε σε 33 μυθιστορήματα και 65 διηγήματα και είναι ο μόνος φανταστικός χαρακτήρας που τιμήθηκε με πρωτοσέλιδη νεκρολογία στην εφημερίδα «The New York Times».

**ΠΡΟΓΡΑΜΜΑ  ΠΑΡΑΣΚΕΥΗΣ  03/10/2025**

Ο Ηρακλής Πουαρό είναι διάσημος Βέλγος συνταξιούχος αστυνομικός, ο οποίος εγκαταστάθηκε μετά τον Α΄ Παγκόσμιο Πόλεμο στο Λονδίνο και εμπλέκεται σε υποθέσεις δολοφονίας και μυστηρίου. Συνήθως συνοδεύεται από τον κομψό και αξιόπιστο φίλο του τον Κάπτεν Χέιστινγκς και συνεργάζεται με τον φιλικό του αντίπαλο, τον ντετέκτιβ Αρχιεπιθεωρητή της Σκότλαντ Γιαρντ, Τζέιμς Τζαπ. Στον Πουαρό αρέσει η τάξη και η συμμετρία παντού, απεχθάνεται τη σκόνη, τα βρόμικα σπίτια και προτιμά τους εσωτερικούς χώρους και ιδιαίτερα την κεντρική θέρμανση το χειμώνα. Εκτιμά επίσης τη μέθοδο και το μεγαλύτερο εργαλείο γι’ αυτόν είναι να χρησιμοποιεί τα «μικρά γκρι κύτταρα» του εγκεφάλου, ιδιαίτερα για την επίλυση εγκλήματος. Χλευάζει μεθόδους, όπως η συλλογή στάχτης του τσιγάρου, η αναζήτηση ενδείξεων με μεγεθυντικό φακό ή η λήψη δακτυλικών αποτυπωμάτων. Πιστεύει ότι κάθε έγκλημα μπορεί να λυθεί απλά εάν καθίσεις σε μια πολυθρόνα και σκεφτείς, τοποθετώντας τα κομμάτια του παζλ σωστά. Φυσικά, το μουστάκι του Πουαρό είναι εξίσου γνωστό, όπως τα «μικρά γκρι κύτταρα». Είναι πολύ περήφανος για το κερωμένο μαύρο μουστάκι του και είναι πάντα σχολαστικά ντυμένος από την κορφή μέχρι τα λουστρίνι παπούτσια του.

Η σειρά έχει βραβευτεί με το BAFTA TV Awards, καθώς και δύο φορές με το On Line Film and Television Association.  
  
**«Στην κόψη του φεγγαριού» (The clocks)**

Τέσσερα ρολόγια περιβάλλουν το πτώμα ενός μεσήλικα άνδρα αγνώστων στοιχείων στο σπίτι μιας τυφλής γυναίκας και μία δακτυλογράφος, η Σέιλα Γουέμπ, καλείται στη σκηνή του εγκλήματος, ύστερα από ένα τηλεφωνικό ραντεβού στο πρακτορείο «Κάβεντες». Ο δαιμόνιος ντετέκτιβ Ηρακλής Πουαρό φτάνει στο Ντόβερ για να βοηθήσει τον υπαστυνόμο Κόλιν Ρέις να αποφασίσει εάν η Σέιλα Γουέμπ ευθύνεται για το φόνο του μεσήλικα άνδρα που βρέθηκε μαχαιρωμένος στον αριθμό 19 της Ουϊλμπράχαμ Κρέσεντ. Ωστόσο, ο Πουαρό είναι πεπεισμένος ότι το περίπλοκο στήσιμο κρύβει μια απλούστερη λύση.   
Θα μπορούσε ο φόνος να συνδέεται με την πρόσφατη ανακάλυψη ενός Γερμανού διπλού πράκτορα εντός του Πολεμικού Ναυτικού;

**Σκηνοθεσία**: Τσάρλι Πάλμερ  
**Σενάριο**: Στιούαρτ Χάρκορτ (βασισμένο στο ομότιτλο αστυνομικό μυθιστόρημα της Αγκάθα Κρίστι)  
**Πρωταγωνιστούν**: **Ντέιβιντ Σάτσετ** (στο ρόλο του Πουαρό), Ολίβια Γκραντ, Άννα Σκέλερν, Τομ Μπερκ, Τζέιμι Γουίνστον, Φιλ Ντάνιελς, Άντριου Χέβιλ

|  |  |
| --- | --- |
| Ψυχαγωγία / Ελληνική σειρά | **WEBTV GR** **ERTflix** |

**22:15**  |   **Το Δίχτυ - Β' ΚΥΚΛΟΣ**  **(ΝΕΟ ΕΠΕΙΣΟΔΙΟ)**    
  
***Υπότιτλοι για K/κωφούς και βαρήκοους θεατές***

**Η αστυνομική-κοινωνική σειρά «Το δίχτυ», που συνεχίζεται με τον δεύτερο κύκλο επεισοδίων, περιλαμβάνει έξι αυτοτελείς ιστορίες με επίκεντρο σύγχρονα κοινωνικά ζητήματα.**

Η σειρά μεταδίδεται **κάθε Παρασκευή** στις **22:15** στην **ΕΡΤ1.**

Τη σκηνοθεσία υπογράφει ο **Γρηγόρης Καραντινάκης**, ενώ την καλλιτεχνική επιμέλεια έχει ο **Θοδωρής Αθερίδης**, στενοί συνεργάτες και οι δύο του **Μανούσου Μανουσάκη**.

**Πρωταγωνιστούν οι:** Θοδωρής Αθερίδης, Άννα Μαρία Παπαχαραλάμπους, Φιόνα Γεωργιάδη, Κατερίνα Κρανίδη, Σπύρος Μαραγκουδάκης, με τον Γιάννη Τσιμιτσέλη να αναλαμβάνει τον ρόλο του αστυνόμου Ανδρέα Καραλή.

**Eπεισόδιο 3ο: «Η τελευταία ένοικος»**

Η Κατερίνα είναι η τελευταία ένοικος μιας πολυκατοικίας στα Πατήσια, η οποία πρόκειται να μετατραπεί σε μπουτίκ ξενοδοχείο από επενδυτές, τους οποίους εκπροσωπεί η δικηγόρος Γεωργία Λινού, τα σχέδια της οποίας χαλάει η Κατερίνα με την άρνησή της να μετακομίσει, παρά τα χρήματα που της προσφέρονται και τις πιέσεις του γιου της, Μίλτου και της γυναίκας του, Σάντρας, προς την κατεύθυνση αυτή. Εξάλλου, το ζευγάρι έχει να αντιμετωπίσει ογκώδη χρέη και τα χρήματα από την πώληση του διαμερίσματος είναι μάννα εξ ουρανού. Όταν η Κατερίνα βρίσκεται δολοφονημένη στο σπίτι της, η ομάδα θα κληθεί να εξερευνήσει τον σκοτεινό κόσμο του αστικού εξευγενισμού και τα συμφέροντα που υπαγορεύουν την τουριστοποίηση μεγάλου τμήματος της πρωτεύουσας, αλλοιώνοντας τον χαρακτήρα των γειτονιών. Παράλληλα, η Γεωργία προσπαθεί να εξαγοράσει για ελάχιστα χρήματα το κατάστημα της Καλλιόπης, η οποία μένει στην ίδια περιοχή. Όταν εκείνη διστάζει, θα καταφύγει σε παράνομες μεθόδους, για να αποσπάσει την υπογραφή της. Ο χρόνος μετράει αντίστροφα και η ένταση στην περιοχή όλο και ανεβαίνει.

Το επεισόδιο **«Η τελευταία ένοικος**» προσεγγίζει το gentrification (σ.σ. κοινωνικοοικονομικό φαινόμενο κατά το οποίο υποβαθμισμένες αστικές περιοχές αναβαθμίζονται με την αγορά και ανακαίνιση ακινήτων, οδηγώντας σε αύξηση της αξίας της γης και των ενοικίων, ενώ ταυτόχρονα εκτοπίζονται οι αρχικοί, οικονομικά ασθενέστεροι κάτοικοι και μικρές επιχειρήσεις) και τις μεθόδους μέσω των οποίων αυτό συντελείται.

**Στο 3ο επεισόδιο του Β’ κύκλου εμφανίζονται οι ηθοποιοί:**

**Κατερίνα Γερονικολού** (Σάντρα - γυναίκα Μίλτου): Θέλει να ζήσει τη μεγάλη ζωή, γι’ αυτό και μεγαλοπιάνεται με επιχειρηματικές κινήσεις, οι οποίες έχουν βυθίσει την οικογένειά της στα χρέη. Ωστόσο, δεν το βάζει κάτω και παρακινεί τον Μίλτο να πείσει τη μητέρα του –με την οποία διατηρεί χείριστες σχέσεις– να πουλήσει το διαμέρισμά της.

**Μάρθα Λαμπίρη Φεντόρουφ** (Γεωργία Λινού - δικηγόρος): Βρίσκεται στο τιμόνι δικηγορικής εταιρείας που μεσολαβεί για την αγορά ακινήτων, για λογαριασμό ξένων πελατών. Είναι αδίστακτη και αποφασισμένη να καταφύγει ακόμα και σε αθέμιτες μεθόδους, προκειμένου να αγοράσει τα ακίνητα που έχουν ζητήσει οι πελάτες της.

**Σωτήρης Σκάντζικας** (Μίλτος Στάικος / γιος Κατερίνας - θύματος): Ανθρωπάκος-υποχείριο της συζύγου του, σε μία προσπάθεια να σωθεί από τα χρέη της, προσπαθεί να πείσει τη μητέρα του να πουλήσει το διαμέρισμά της και εν τέλει εμπλέκεται σε μία ιστορία που αποδεικνύεται μεγαλύτερη από τον ίδιο.

**Μάγια Βασιλάκη** (Κορίνα Σεβαστοπούλου - κοπέλα που βοηθάει Κατερίνα): Είναι ο μόνος άνθρωπος που νοιάζεται την Κατερίνα. Τη φροντίζει σε σχεδόν καθημερινή βάση και οι δύο γυναίκες έχουν αναπτύξει σχέση γιαγιάς-εγγονής.

**Ειρήνη Αναγνωστοπούλου** (Καλλιόπη - Ιδιοκτήτρια καταστήματος): Χήρα και μητέρα μίας κόρης. Διατηρεί κατάστημα σε υποβαθμισμένη περιοχή και τα φέρνει δύσκολα πέρα, ώσπου μία μέρα την προσεγγίζει η Γεωργία με μία πρόταση.

**Ελένη Βασιλική** **Γιαννακού** (Νέλλη - κόρη Καλλιόπης): Ακτιβίστρια κατά του gentrification, που απειλεί να αλλάξει τον χαρακτήρα της γειτονιάς της και να ωθήσει στην έξοδο τους κατοίκους της.

**Μάγδα Λέκκα** (Κατερίνα Στάικου / 70 χρ. - θύμα): Η τελευταία ένοικος της πολυκατοικίας στην οποία έζησε το μεγαλύτερο μέρος της ζωής της. Αρνείται να φύγει από εκεί, παρά τις συνεχείς οχλήσεις της Γεωργίας, αλλά και του γιου της.

**Κυριάκος Μητροπέτρος** (Αλέξανδρος - κλεφτρόνι): Μικροκακοποιός, μέλος και αυτός της σπείρας, ενώ παράλληλα είναι εραστής της Γεωργίας.

**Αυγουστίνα Κουτσούκου** (γραμματέας Γεωργίας Λινού): Γραμματέας και βοηθός της Γεωργίας.

**Δημήτρης Δάγκαλης** (Ρεσβάν Ντουμιτρέσκου - κλεφτρόνι): Μικροκακοποιός, μέλος της συμμορίας που έχει συστήσει η Γεωργία, ώστε να δημιουργήσει αίσθηση ανασφάλειας και εγκληματικότητας στην περιοχή.

**Παναγιώτης Αργυρόπουλος** (αστυνομικός 1): Ένας από τους δύο αστυνομικούς που θα βρουν τη νεκρή Κατερίνα.

**Θάλεια Συκιώτη** (αστυνομικός 2): Ένας από τους δύο αστυνομικούς που θα βρουν τη νεκρή Κατερίνα.

**ΠΡΟΓΡΑΜΜΑ  ΠΑΡΑΣΚΕΥΗΣ  03/10/2025**

**Βαγγέλης Μάγειρος** (συμβολαιογράφος): Είναι αυτός που θα ανοίξει τη διαθήκη της Κατερίνας.

**Γιώργος Ματζιάρης** (δημοσιογράφος): Καλύπτει μία διαδήλωση κατά του gentrification.

|  |  |
| --- | --- |
| Ταινίες |  |

**23:45**  |   **Ξένη Ταινία**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**01:30**  |   **Πρωϊαν Σε Είδον  (E)**  

|  |  |
| --- | --- |
| Ψυχαγωγία / Σειρά | **WEBTV GR** **ERTflix** |

**04:15**  |   **Οι Περιπέτειες του Ηρακλή Πουαρό  (E)**  

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**05:50**  |   **Σε Ξένα Χέρια  (E)**  